text:
NYON, Suisa – E ocho ekipo ku lo partisipá den e kuart final di UEFA Champions League tabata konosi kaba. Lo ke tabata deskonosí tabata kontra ken kada ekipo lo hunga den kuart final. Awe mainta e ocho ekipo nan ku a pasa pa kuart final a partisipá den un sorteo pa sa kontra ken nan lo hunga den kuart final. E sorteo a duna e siguiente resultado: Málaga CF (Spaña) lo hunga kontra Borussia Dortmund (Alemania). Real Madrid CF (Spaña) kontra Galatasaray AS (Turkia). Paris Saint-Germain FC (Fransia) lo bai kontra FC Barcelona (Spaña). FC Bayern München (Alemania) ta enfrentá Juventus ( Italia).
E partido nan di ida lo ta riba 2 di aprel i 3 aprel, miéntras ku e partido nan di buèlta lo ta riba 9 di aprel i 10 di aprel. Riba 12 di aprel UEFA lo tene su siguiente sorteo pa determiná kua ekipo ta hunga kontra otro den semi final.


c: text/html

text:
Refereenan di Arubaanse Voetbal Bond (AVB) a reuni cu e club di SV Riverplate, pa un charla na e club cu splicacion di e reglanan di futbol. E charla ta pa conscientisa y informa teamnan di e reglanan di wega, asina Oslin “Oshi” Kock, Head of Referee, a expresa. Tin hopi team cu no conoce e reglanan mucho bon. Desde aña pasa AVB y e refereenan a cuminsa cu e programa aki, pa conscientisa e teamnan.
Den e ultimo dos añanan a adapta reglanan di futbol. Tin hopi team no sa di e cambionan di regla. Tin biaha ta haya nan cu durante wega ta critica of ta grita pa algo, caminda sin sa cu e reglanan a cambia. AVB su meta hunto cu departamento di Referee ta pa sigui duna aporte na Club nan pa asina tur por tin comprondemento di e regla nan di wega.
Durante e charla, Oslin Kock a mira cu e interes tabata hopi grandi di parti SV Riverplate. Nan tabata un di e teamnan cu a pidi pa e charla, di cual otro 4 team tambe a pidi p’e charla. E interes di e hungadonan tabata hopi bon. Refereenan asina ta cera miho conoci cu e teamnan. Y di otro banda, e hungadonan tambe ta cera miho conoci cu e reglanan nobo di wega, pa evita confrontacion y discusion riba tereno di futbol durante pleno wega.
Futbol ta e deporte rey na mundo, cu mas hungado y mas fanatico compara cu tur otro deporte. Cu e atencion di media ultimo añanan, a nota un crecemento pa cual e deporte ta den desaroyo constantemente. Desaroyo hopi biaha ta bay man den man cu cambio di e reglanan, pa cual e hungadonan mester ta bon informa di tecnica nobo, reglanan adapta y formula diferente pa hunga futbol y pa tene cuenta cu e sancion cu refereenan ta aplica den caso di falta di cumplimento.

robotstxt: allowed

filter: keep


text:
Desde fayecimento di e hoben Bruce Arends den luna di juli 2014, su mama Vianca Arends no a para keto pa saca afo e berdad ya cu segun su persona, e hoben su caso no a haya un trato husto.
Un accidente bastante fuerte cu a tuma luga poco mas despues cu e rotonde na Pos Chikito a cobra bida di e hoben Arends y a laga un otro chauffeur herida. E hoben tabata manehando un auto stuurwiel banda drechi y a bay dal practicamente frontal cu e otro auto. Varios testigo e tempo ey a declara cu tabata imposibel pa e hoben a perde control y tin indicacion cu posiblemente e lo a hala pa e auto cu e la dal den dje pa motibo cu e tabata biniendo den su line.
Pa mas cu 2 aña y mey e mama di e hoben lo a cana un caminda bastante largo pa por a yega na dossier di su yiu. Awor cu e file den nan man, sra. Arends ta lansa yen di pregunta den direccion di husticia y ta señala fayonan cu segun e a wordo cometi.
Fayonan
Un di e fayonan cu mas sra. Arends ta critica ta hecho cu tabata tin indicacion fuerte pa haci un test di alcohol cu e otro chauffeur, pero no a haci esaki. Den e auto tabata tin boter cu ta contene bebida alcoholico y tambe un jug. Otro fayo segun e señora ta cu a condena su yiu na e sitio mes door di bisa cu e a perde control y bay dal den trafico contrario mientras cu potretnan forensico ta mustra otro.
Bon Dia Aruba a tuma contacto cu sra. Arends y ta pendiente un entrevista pa asina papia mas amplio riba e tema. Tambe lo tuma contacto cu KPA y OM ya cu tin varios nomber cu a keda menciona den e caso aki.


text:
Minister Cooper ta traspasá vehíkulo di reskate pa CITRO
Minister Cooper ta traspasá vehíkulo di reskate pa CITRO
Willemstad – Riba djaweps 9 di sèptèmber, Minister Cooper di Ministerio di Tráfiko, Transporte i Planifikashon Urbano (VVRP) a hasi traspaso di un vehíkulo di reskate, anteriormente di Brantwer Kòrsou, na e organisashon CITRO.
Algun tempu pasa CITRO a hasi petishon na Gobièrnu pa un vehíkulo di reskate. CITRO ta disponé di 1 vehíkulo i tabata tin e nesesidat di ekspanshon di su kapasidat. Esaki a bira un realidat, na momentu di e traspaso pa un montante simbóliko.
CITRO ta un organisashon boluntario ku ta hasi reskate, primordialmente riba laman. Nos por kòrda kon CITRO su boluntario a yuda dia di Thomas, te asta ku un a pèrdè su bida.
Awor, CITRO ta disponé di un vehíkulo mas pa por ehersé su trabounan aun mas mihó. Pabien na Citro i sigui ku e bon trabou!


text:
E Weganan Olimpico ta e ultimo evento deportivo grandi cu ta wordo afecta pa e pandemia di coronavirus, cu ya a mata miles di hende rond mundo. Despues di hopi speculacion, e miembro di Comite Olimpico Internacional, Dick Pound, a confirma e noticia awe dialuna ora el a informa USA Today Sports, cu a base di informacion IOC a dicidi pa posponemento. No a determina e parametro den futuro, pero e Weganan no lo cuminsa dia 24 di juli.
Aunke e detayenan ta schaars, ta pronostica cu e Weganan Olimpico ta wordo posponi te 2021. Nan lo pospone esaki y cuminsa deal cu e consecuencianan di e move esaki, cu lo ta masha hopi. Apesar cu e Prome Minister di Hapon, Shinzo Abe, ainda no a confirma, recientemente el a trece e posibilidad di aplasamento y el a bisa Parlamento, si e ta difícil pa procede completamente, mester pensa prome riba e atletanan y considera pa pospone.


text:
ingrediëntenan
Lentegas na fornu
E reseta aki ta pa ± 6 persona
Herebé e lentegas ku ½ telep di salu te ora e bira moli i e awa a seka tambe. Machiká e lentegas. Hasa e sèleri huntu ku e siboyo pa despeus bo agregá esakinan na e lentegas machiká i tambe e lechi, oregano i panermel.
Meskla nan bon. Por agregá un tiki buyon si e ta falta un poko smak. Hunta un plancha plat (haltura ± 3 cm) i plama e meskla eiden. Hinka e plancha den fornu 300°C te ora e rant bira bruin. Traha un sous sigun bo smak i sirbi pida lentegas ku aros i salada.
ingrediëntenan
Balchi di bonchi wowo pretu of di garbanzo
Herebé un kùp di bonchi te ora e bira moli. Skore e awa i machiké agregando ½ telep di salu òf boyon vegetal. Kòrta chiki chiki: 1 siboyo, 1 promèntòn, 1 djente di konofló i 5 taki di silantro. Agregá esakinan huntu ku un webu batí na e bonchi machiká. Meskla awor tur kos bon i keda agregá panermel tiki tiki te ora e mansa sera. Laga e meskla para un ratu pa despeus bo forma e balchinan. E balchinan ta bai riba un plancha na zeta den fornu na 300°C te ora nan bira bruin. Por hasa nan tambe den zeta.
Enbes di webu bo por usa un kuchara di ariña di linasa mesklá den 3 kuchara di awa.
ingrediëntenan
Sopi di bonchi kashipete (lima beans)
Herebe 1 paki di bonchi den awa ku konofló te ora e awa yena ku skuma (den ± ½ ora). Skore e awa afó i bolbe yena awa limpi pa e bonchi kaba di bira moli. (awa herebe) Hasa den poko zeta, 1 siboyo i 1 promèntòn ambos chikitu kòrta i agregá esakinan na e bonchi ku ya a bira moli. Awor bo ta bai dunele mas smak ku: un tiki netumuskat, komino, buyon, ketjap manis, pasta di tomati i un pika henter. Laga e sòpi kushina bon pa e smak penetrá. Ora e sòpi ta kla, nos ta kibra 1 webu den un kopi i agregá esaki den dje. Por pone 1 webu pa kada persona ku ta bai kome. Ora bo pone e webu den e sòpi, bo ta tapa e wea te ora e webu kaba di kushiná. E idea ta pa e webunan no kibra ! Paga tino pa e bonchi no kima den e bòm!
ingrediëntenan
Granola
Meskla tur loke ta seku huntu. Meskla tur loke ta likido huntu. Basha e meskla-likido tiki tiki den e meskla-seku mientras ku bo man bo ta brua tur kos poko poko huntu. Plama esaki den un plancha i manda e plancha fornu na 250°C te ora e meskla bira bruin i seku. Boltu e meskla ku frekuensia pa e no kima. Esaki ta e granola ku bo por kome por ehèmpel ku lechi, estilo cornflakes ku lechi.
ingrediëntenan
Puding di chukulati
Pone tur ingrediente den blender i laga nan bati bon. Pone esaki den eiskast pa sirbi’é friu.
ingrediëntenan
Aros brua
2 kùp di aros integral kushina ku 2 telep di buyon, 2 kuchara di zeta, 2 kuchara di soya sous. Kushiná e aros un dia prome òf un par di ora prome, pa e fria, i e ta brua mihó. 1 paki di sosechi vegetal di slais, hasanan den un tiki zeta i 1 tenchi konoflo i un tiki ketchap manis. 1 paki taugé (spuitjes di nasi gori). Herebe awa ku 1 kuchara di salu, paga e stof i basha e taugé den e awa, lage para 3 minüt. Despeus ta skore esaki bon i den panchi kayente bo ta agregá un tiki zeta i ketchap manis ku bo ta meskla ku e taugé.
1 prei, i siboyo, i promèntòn, 2 taki di seleri di slais hasanan den un tiki zeta ku ketchap manis.
1 paki di brokoli òf un kolo chines chiki òf ½ kolo blanku, stom nan djis pa nan keda un tiki bròs ku un tiki buyon pa duna smak.
1 wortel raspá: boltu esaki den un tiki zeta kayente i ketchap manis.
Kada bes ku nos hasa un di e bèrduranan nos ta bruanan den e aros te ora nos kaba di brua tur e ingredientenan. Nos aros brua ta kla.


text:
Speech Dia di Enseñansa 2018
Distinguido presentenan,
Riba e dia akí, mi ke kuminsá ku yama danki di kurason pa e trabou di tur hende ku ta traha den enseñansa. Danki pa yuda hubentut desaroyá su abilidatnan sosial i haña e konosementu nesesario pa para riba su mes pia.
Manera e tema di awe ta indiká, moveshon i alimentashon tambe ta importante riba e tereno akí. Años kaba tin indikashon ku moveshon no solamente ta bon pa salú, pero tambe pa konsentrashon, motivashon, komportashon sosial i asta prestashon na skol. Nada di esaki no ta notisia. Al kontrario. Hopi hende ta mashá aktivo riba e tereno akí.
Otronan ta inventivo pa proba lo kontrario. Mi mes tin un konosí ku ta puntra pakiko lo e kansa su kurpa djis pa finalmente e muri mas salú. Un otro a sigurá mi ku kada hende ta nase ku un kantidat spesífiko di ‘sla di kurason’ ….. i e nó tin niun intenshon di kore rònt gasta nan.
Di tur manera, awe mi ke pidi atenshon pa moveshon riba otro tereno: I esei ta moveshon den tumamentu di desishon. Moveshon ku e meta pa kibra e parálisis di desishon ku tin kos wantá. Laga nos kuminsá na promé lugá serka nos mes komo direktivanan di skol. Pero e ta konta tambe pa gobièrnunan i e ministerionan konserní. Mirando ku no ta tuma desishon ni sikiera riba rooster di fakansi, maske 8 direktiva di skol a prepará i akordá e trabou preparatorio, no tin mihó kaminda pa praktiká moveshon.
Si nos hinka ritmo di kualke un di nos bailenan den e proseso di desishon, kos lo kana mihó sigur. Pa mi parti kuminsá ku e ritmo di un wals trankil. Basta e trese konsistensia den e proseso di desishon, i e kortesia pa move kara-kara i tene otro su man di kuminsamentu te final. No ta nos kustumber pa dirti bai, laga nos partner e so riba dansflur. Awèl mester bira kustumber tambe pa kana tur proseso di desishon kabalmente i kompletamente. I kòrda ku e wals ta djis pa trein kon ta kuminsá i kaba huntu te final. Djei mester piki un piesa ku mas pèp. Pasó pa tuma desishon, nos no por sigui bira-bira riba e mes mosaiko. Ta dilanti nos mester bai.
Meskos ku ehersisio i alimentashon, moveshon den tumamentu di desishon tambe ta kuestion di boluntat i kompromiso. Boluntat pa skucha otro i alimentá nos mente ….. i e kompromiso pa move, balia, jump, òf wapa bai dilanti pa yega na desishonnan final.
Masha danki.
- van Lamoen-Garmers na nomber di tur direktiva di skol. 3 desember 2018


text:
Parlamentario Tevreden ta hopi satisfecho di por a tuma nota cu e fecha a yega pa cambia e directiva di Lotto pa Deporte. Pa esaki ta felicita minister Endy Croes y deseasu persona sabiduria pa cu instalacion di un directiva nobo. Pa e ultimo tres añanan cu a pasa tawata hopi dificil pa e minister anterior ricibi cooperacion di e directiva di Lotto, masha poco Lotto a atene su mes na desaroya nos veldnan di entre otro futbol rond Aruba. Y sigur ta un alivio cu a yega momento pa eligi un directiva nobo pa e fundacion aki.
Ayera den oranan di atardi Minister Endy Croes encarga cu deporte a anuncia cu e a reuni cu e directiva di Lotto pa Deporte y a anuncia cu lo percura pa nombra un directiva nobo pa Lotto di un total di cinco persona. Un noticia sigur positivo mirando e intrankilidad cu e bestuur aki a percura pe, tur e añanan tras di lomba. Un directiva cu a secuestra e fondonan di Lotto y a trece inbalance den e mundo deportivo. Ta di spera cu e directiva nobo lo ta prepara y ekipa pa por brinda deporte en general cu apoyo y cooperacion unda ta mas necesario.
Pa Tevreden esaki ta nifica cu e oportunidad cu Centro di Bario y Deporte Dakota lo mira turf por bira algo posibel den e tempo nos dilanti. Centro di Bario y Deporte Dakota ta un di e clubnan cu mas tanto mucha tin cu ta hasi uso di e tereno pa practica futbol. Di teamnan baby te pa division di honor, dunando asina tur edad e oportunidad pa practica deporte y asina mantene nos hobenannan for di mal caminda. Tambe Dakota ta un di e clubnan cu mas aña di existencia na Aruba mirando cu a caba di celebra 74 aña di existencia algun luna atras.
Cu si minister Croes di deporte cumpli cu Centro di Bario y Deporte Dakota pa drecha e tereno cu turf, esta yerba artificial, pa asina nos muchanan por sigi practica e deporte di futbol, e lo ta un muestra di aprecio grandi na tur miembro, hungador, habitantenan y simpatisadornan di S.V. y e bario Dakota den gran forma. Nos ta spera di por experiencia e cooperacion aki y cu esaki no lo keda na solamente un soño, segun Parlamentario Tevreden.
Finalisando Tevreden ta desea hopi exito na e directiva nobo di Lotto pa Deporte cu e reto nan dilanti. Encurashandonan pa ta transparente, responsabel y dedica na e trabou cu a ser encomenda na nan. Pa nan trata mas tanto posibel pa evita di ripiti e fayonan cu a mira den e directiva anterior y cu nan lo traha duro pa logra metanan grandi pa deporte di Aruba en general.


text:
Willemstad- For di djarason awor, Kòrsou ta bai bèk den un ‘Lockdown’ pa purba kontené un brote nobo ku e Coronavirus.
E medidanan tin komo meta pa laga mas tantu hende keda na kas. Ounke no ta adaptá e toke di keda, ta bai reintrodusí e asina yamá ‘plachi di dia’. Djaluna ku djaweps outonan ku number A, D, F, G, H, K, BF, Z, WA por sali. Djamars ku djabièrne outo ku B, J, L, N, R, U, MF por subi kaya. Djarason ku djasabra esaki ta e kaso pa outonan kunumber ku S, T, V, X i Y.
Por pidi eksepshon, si ta nesesario, via di e wèpsaid kalamadit.cw.
Tin un eksepshon tambe pa hiba i buska mucha na skol. Esaki ta permití entre 4.30 di madrugá i 8.00 or di mainta. Despues tambe entre 12.00 di mèrdia i 2 or di atardi.
Tur gym tin ku sera bèk.Por hasi deporte si, pero individual. Deporte den tim òf den grupo no ta permití mas. Hende por sali bai hasi deporta solamente ora nan plachi di number por sali. No por hasi bishita na bich.
Turista
Tur medida ta konta pa turista tambe. Aeropuerto ta keda habrí i por sigui biaha, pero ora e turista ta na Kòrsou i e tin outo di hür ta kore kun’e, e por sali solamente ku esaki, si su plachi di number por sali. Tambe tur turista mester mantené nan mes na e toke di keda.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
muhénan di antianan hulandes, na kaminda pa un mihó mañan
Riba enkargo di ministerio di Asuntunan Interno i Relashonnan di Reino i den kuadro di e inisiativa Muhénan Fuerte di Reino, Universidat di Antianan Hulandes a realisá dos investigashon rondó di e tema ‘fortifikashon di posishon di mamanan soltero’. Ta trata di un investigashon sosiohistóriko i empíriko, ku a titulá: “Muhénan di Antianan Hulandes, Na kaminda pa un mihó mañan”, i un investigashon di maneho i práktika, titulá: “Man na obra ku muhénan fuerte di Reino”. Na kontinuashon nos ta duna resúmen di tur dos investigashon.


text:
Major League Baseball (MLB) a kuminsá ayera, djarason 21 di febrüari 2018, ku su asina yamá ‘spring training’. Esaki ta un seri di weganan di fogeo entre e diferente timnan, kaminda vários hungadó yu di Kòrsou tambe lo mira akshon. E kampionato mes ta ranka sali ofisialmente riba djaweps 29 di mart.
E ‘spring training’ ta kuminsá ku e timnan di Liga Grandi hungando kontra di ekiponan den kategoria mas abou di nan mes sukursal. Asina e ekipo Arizona Diamondbacks a entrená ayera kontra Sun Devils.
Riba e di dos fecha di ‘spring training’ awe djaweps, Boston Red Sox ta hunga dos wega. E promé enkuentro ta kontra Huskies, miéntras ku e sigiuente kontrinkante ta Eagles.
Xander Bogaerts di Aruba ta militá den Boston Red Sox. E ta ‘short stop’ pero por defende tèrsera base tambe i ta keda yamá pa su nòmber ku ta kuminsá ku X i tambe pa su hazañanan den defensa i na bate: The X-Man i Bogey. Su number di kamiseta ta #2.
E salario di Bogaerts ta 7.05 mion dòler. Ela nase riba dia 1 di òktober 1992 i pues tin 25 aña. Ela kaba temporada 2017 ku un average di .273 ku ta produkto di 156 hit den 571 turno na bate.
E otro enkuentronan di mañan den ‘spring training’ ta: Detroit Tigers vs Mocs, Philadelphia Phillies vs Spartans i Minnesota Twins vs Gophers.


text: Internacional: Bruela di macaco aki cu su origen ta di Africa, a infecta algun hende aki na Reino Uni. Na e punto aki tabata comprendibel mirando cu e personanan aki a biaha pa Nigeria ultimo y a regresa nan pais y a bira malo. E infeccion ta wordo pasa na momento cu e bestia morde un persona,sea mishi cu su sanger of su cuero cu ta infecta. A tuma nota cu e bestianan manera raton, djaca ta keda infecta, y ta logra di pasa esaki pa humano. Awor aki a tuma nota cu tin caso na Merca, Spaña, Australia, Belgica, y Francia. Te na e momento aki Hulanda ni Curacao no tin caso registra. Di esun di Australia por a compronde cu e persona a Sali for di Reino Uni y di aki nan e por a pega cune. Di e caso di Belgica< ainda ta investigando pa sa con bin e personanan a keda infecta. E virus por pega via cuero y rosea. E sintomanan cu a haya ta entre otro keintura cu dolor di cabes. Expertonan ta keda para ariba cu no mester drenta panico mirando cu e virus aki no ta plama si tin cu compare cu Covid-19. Tin di bisa cu e malesa por ta un peliger pa bida humano. Na Republica Congo por a tuma nota cu 11% di e personanan cu a infecta a fayece di e virus. Loke a tuma nota tambe ba Europa y Merca ta cu e pashentnan ta hende homber y nan tabata tin contacto Sexual bou di nan mes


text:
Ceramento di oficina di SVb
Banco di Seguro Social Aruba SVb ta anuncia cu en conexion cu actividadnan interno, tur su oficinanan lo ta cera pa publico riba diabierna 28 di december desde 2:00 pm.
Desde 2:00 pm notificacion di AO (meld ziek) via 527-2782 no ta posibel. Notificacion di AO ta wordo tuma e siguiente dia, diasabra 29 di december entre 7:00 di mainta y 11:00 di mainta.
E ceramento no lo afecta e sistema di Webportaal di SVb.
Nos ta ofrece nos disculpa pa e inconveniencia aki.
ir. Edwin M. Jacobs
Director


text:
WILLEMSTAD – Nos selekshon nashonal senior a klasifiká pa e di 3 i delaster buèlta di e CFU Men’s Caribbean Cup Tournament ku a tuma lugá na Guadeloupe resientemente.
Despues ku Kòrsou a sa di empatá kontra Marinique den nan promé enkuentro 1-1, nos selekshon a kai vensí di e ekipo di St.Vincent & The Grenadines ku e skor mínimo di 1-0. Ayera si nos selekshon a sa di gana e ekipo anfitrion, Guadeloupe ku e skor 1-0 i asina sigurá nos klasifikashon pa siguiente buèlta ku un total di 4 punto. E úniko gol di e enkuentro aki a keda anotá pa Vidarel Merencia.
E resultado di e 3 partidonan ei a pone ku nos a klasifiká pa e siguiente buèlta di e CFU Men’s Caribbean Cup Tournament ku lo tuma lugá na Jamaica den e luna di novèmber.
Pa awor aki nos selekshon lo sigui entrená pa asina nos ta kla prepará pa nos kompromisonan di e siguiente buèlta.
Miéntras nos selekshon a gana e ekipo di Guadeloupe i a klasifiká komo number 2 den nos pul, e ekipo di Martinique a gana di St.Vincent & The Grenadines, 4-3 i a sa di klasifiká komo number 1 den e pul.
Tabla di posishon:
Nos selekshon nashonal senior ta konsistí di un grupo di 19 hungadó ku a wòrdu dirigí pa Sr. Ingemar Pieternella ku ta e direktor tékniko di e selekshon aki i Sr. Jozef Nivillac ku ta e asistente di e direktor tékniko.
Tambe a biaha huntu ku e selekshon Sr. Etiënne Siliee ku ta e advisor di e parti tékniko, Sr. Sherwin Martina ku ta esun enkargá ku e materialnan di e selekshon, un masahista kual ta Sr. Clinton Leocadia i e hefe di delegashon ku ta Sr. Remfis Donker, miembro di direktiva di FFK.
FFK i MCB kier a yama nos selekshon di senior pabien pa nan logro i danki pa un biaha mas a saka kara di nos dushi isla.


text:
Di mucha caba Daniel (44) tabata gusta naturalesa; Mi tabata gusta planta simia pa wak con nan ta crece”, e ta conta. Rose (44) a nace na Hulanda. Daniel su mes a studia General Business Management y cushina na Le Cordon Bleu mientras cu Rose a bira un maestra di scol. Hunto nan a casa bin biba na Aruba, unda aparte di e amor mutuo, nan ta comparti amor pa naturaleza tambe. Asina e gana pa crea algo cu beneficio pa sostenibilidad di nos medio ambiente a haya bida hibando nan awe den un mundo diferente; e mundo di abeha. Nan ta na cabes di nan compania ECO LIVING ARUBA cual ta dividi entre nan trabou como BEE KEEPING y crea productonan di BEESWAX localmente.
UN BEE EXPERIENCE
“Den nos proceso pa siña mas con pa traha cu productonan natural, nos a yega na Bee Keeping unda via AHATA nos a crea un experiencia pa turistanan. Hendenan cu kier siña un tiki mas di abeha of nan kier ta mas cerca di abeha, por haci un experiencia unico serca nos.
Hopi hende kier sa mas riba con nos ta maneha e cahanan di Abeha pero tambe con nos ta procesa e wax pa nos productonan.Mescos, e hecho cu nos productonan ta traha cu ingrediente local ta aprecia pa turistanan.Durante Covid nos a haya mas tempo pa siña con pa maneha abeha. Ehempel ta e casnan di abeha, nos ta trahanan nos mes”. Cu mas turista, e demanda pa e productonan crea di beeswax tambe a aumenta”. E pareha awor ta dilanti e reto pa traha mas productonan local pa bende den varios tiendanan rond Aruba pronto.
FUTURO
Manera naturaleza, nos lo crece den un manera organico. Cada aña nos benta ta subi pero nos no kier wak e parti aki solamente. Nos kier kier siña mas hende e importancia di kico nos tin caba na Aruba, e productonan cu nos por traha na Aruba y tambe e parti mas importante e trabou grandi cu Abehanan ta haci pa nos medio ambiente. Aruba y su clima ta special, pues nos por traha productonan hopi special na Aruba pero nos mester siña kico nos tin caba kinan.
Por lesa mas di Daniel y Rose nan entrevista den nos edicion digital, tanto den Papiamento como na Ingles.


text:
Oranjestad-Minister Otmar Oduber den cuadro di su maneho pa haci di San Nicolas nos di dos capital turistico, a indica cu lo conta cu tourbusnan cu lo core specifamente e ruta di San Nicolas.
Ta asina cu un total di 15 permiso pa tourbus a (y ta den proceso di) wordo otorga pa por conta cu mas bishitante pariba di nos isla. Intencion ta pa por lo menos un 40% di nos bishitantenan bay pariba di nos isla y conoce tur loke e parti aki tin di ofrece, cual ta un ambiente local, cultural, historico cu ta papia di nos herencia como isla multicultural.
Manera ta conoci, Minister Oduber a anuncia algun luna atras cu el lo elimina e moratorium pa tourbusnan, pero unicamente pa cubri e ruta di San Nicolas, es decir, e destino final di e tourbusnan aki mester ta San Nicolas. E permiso aki ta cay bou di un clausula hopi mas detaya compara cu esun ya existente cu ta un permiso habri.
E mandatario ta splica cu a habri e moratorium mirando e meta principal di atrae turistanan pa conoce San Nicolas. Usando esaki como un di e rekisitonan den e permiso particular aki pa e tourbus, unda mester pasa pariba cu e turistanan y e di dos ta e forma cu e busnan lo mester identifica nan mes. E identificacion lo tuma lugar atraves di e Fondo di Mehoracion di Producto Aruba (TPEF) , cu lo percura pa identifica tur e tourbusnan aki cu caracteristicanan di pariba.
E ruta nobo aki cu destinacion San Nicolas lo haya un mercadeo fuerte tambe na di parti Oficina di Turismio (ATA), cu lo haci promocion riba nivel local pa motiva e turistanan cu a yega Aruba pa conoce San Nicolas.
Minister Otmar Oduber ta indica cu di parti di Gobierno y su banda, lo haci nan maximo esfuerzo pa logra loke a wordo poni dilanti pa e futuro di San Nicolas.


text:
Korsou
Eduardo Braam Parlamentario(MFK) :Nos pueblo ta wordu venena poko poko
Atrobe ata nos ku e problemátiko di produkto kaduká. Durante e último 10-12 añanan ta den diferente supermerkado, toko, restorant i agensia a konstatá ku tin produkto kaduká na benta.
Den un kaso resien, a konstatá un kantidat basta grandi di produkto kaduká atrobe riba merkado. Ke men ta kiko a kambia durante e último 10-12 añanan?
Sigun mi nèt nèt nada. Ban bek n’e kaso aktual.
Ta diferente negoshi tabata warda nan merkansia den e frizer dje Agensia konserní. A saka en total 29 mil Kilo di produkto kaduká. Pa ta eksakto : 29.330 Kilo. Produktonan ku ya a pasa fecha. E gerente dje agensia a sali pidi despensa en toen was het stil….
Produktonan di kual nan fecha di vensementu a kaduká ya pa basta ratu, ta un peliger pa nos salú públiko. Bendementu di produktonan bieu/kaduká, tambe ta un akto kastigabel pa lei. E ta un abusu di marka mayó i por hasta keda denominá komo algu kontra di derecho humano. Ta p’esei m’a ferwagt ku masha dia Ministerio Públiko (OM) riba su mes lo a kai “ambsthalve” den e kaso aki, paso ta henter un komunidat a keda di shòk.
Mi ta tribi di bisa : Komementu di produkto kaduká/kontaminá, ta e ardu mayó di malesa bou di nos habitantenan. Bosnan eifó no a ripara ta kuantu malesa nos tin últimamente ? Kuantu trahadó ta bati “absent” ( AO ) riba malesa ? Malesa ku ta kousa tristesa i ta kosta henter nos komunidat plaka.
Ata SVB so ta paga alrededor di 20 mion pa aña na plaka di malesa. Ke men hasta e ekonomia dje pais ta wòrdu afektá.
Ta diferente bakteria e karni òf produkto kaduká por introdusí den kurpa di hende : salmonella, staphylococcus, clostridium i E. Coli. Tambe ta diferente enfermedat e karni kaduká/daña por kousa, den kual algun di nan hasta enfermedat ku por kondusí na morto : anthrax, bovine tuberculosis, brucellosis, salmonellosis, listeriosis, trichinosis or taeniasis.
Djis pa menshoná algun síntoma ku por kuminsá algun minüt despues di kome e produkto kontaminá, te algun siman despues :
Doló di stoma, Sakamentu, Doló di tripa, Diarea, Keintura, Doló di múskulo, Doló di lomba, Doló den bo wesunan
Problema ku preshon, Problema ku konsentrashon, Tur sorto di alergia, Doló di kabes, Fatiga : kansansio, e kurpa sin energia
Den kasonan mas grave e por hasta afektá bo pulmon, bo Kurason òf bo selebro i tin biaha finalmente ku resultado fatal.
Normalmente por warda karni den frizer na un temperatura di 0 grado Celsius pa 1-3 aña. Pero tin biaha e trayekto dje karni ku a bini for di eksterior, ke men for di e produktor te na e konsumidó, ta deskonosí. Si den e trayektorio di warda e karni, e frizer daña òf pa un òf otro motibu koriente a bai anto e karni difròst, e periodo ku ta safe pa warda e karni ora bolbe vris e ta di algun dia. E ora ei no por papia di un karni ku bo bor warda den un forma safe pa algun aña den frizer. Paso mi a bin ta skucha ku t’esaki ta un dje argumentunan ku ta wòrdu usa dor di esnan ku a keda gara.
Gobièrnu mester kuminsá sertifiká importashon di produktonan solamente si e ta bini di produktornan sertifiká mundialmente i ku un trayektorio di konfiabilidat.
Kita e kuestion di “Broker” mei mei ku ta kore buska un bon “deal” den e merkado pretu di produktonan.
Hasta riba Internet, den “dark web” bo ta haña tur kos ilegal i mas barata. T’aki nan bo ta haña e produktonan ku fecha di vensementu ku ta muchu mas barata. Ora e kònteiner yega haf, laga un “team” di inspektor di departamentu di salu públiko kontrolá e kònteiner. Asin’aki bo ta yuda prevení ku produktonan di kual e fecha a vense ta keda importá den nos komunidat.
Mi tin e siguiente preguntanan pa sra. Minister di salubridat.
- A keda pendiente pa por haña lista di tur e klientenan di e Agensia konserní, pa asina por bai kontrolá nan tambe. Pregunta, a bai kontrolá nan kaba anto si e kontesta ta afirmativo, kiko tabata e resultado dje control?
- Manera m’a bisa, e gerente dje agensia a sali den medio di komunikashon i pidi despensa na pueblo di Kòrsou. Un bon komienso. Pero mi ke sa ta ken ta bai para responsabel den kaso di un posibel daño n’e salu di nos pueblo ? Ta ken ta bai para finansieramente responsabel p’e daño mental i físiko k’e konsumidó a sufri ?
Klaro ku e pueblo mester ta konsiente ku mester kontrolá e produkto su fecha di vensementu promé ku paga p’e. Pues banda dje responsabilidat di Gobièrnu, e konsumidó tambe tin un responsabilidat. N’e otro un banda, imaginá ku a falsifiká e fecha di vensementu.
E ora ei ta eliminá e último forma di kontròl. E último kòntròl promé ku e konsumidó paga p’e produkto, bai kas i usa e produkto.
3.Pregunta, kon ta kontrolá si tin produkto kaminda e fecha di vensementu a wòrdu manipulá ? Esaki tambe ta wòrdu kontrolá ? Den e kaso resien aki, tin kaso kaminda e fecha di vensementu a wòrdu manipulá ? Paso un kos ta bende un produkto ku fecha kaduká, pero pió ainda ta ora bai manipulá ku e fecha paso e ora ei bo ta dòbel “strafbaar”. Ta konsientemente gaña e konsumidó p’e kumpra e produkto kaduká. Ta hasi mal uso dje konfiansa dje konsumidó. E kos aki ta “valsheid in geschrifte” i ta wòrdu kalifiká komo un krímen. Akinan por apliká artíkulo 24 dje ordenansa di Waren ( 1997 ) i por traha un “proces verbaal” pa Ministerio Públiko kai aden mesora. E “strafbepaling” den e ordenansa aki ta 4 aña di prison òf 1 mion florin di but.
Por último, un sugerensia na Gobièrnu pa introdusí un “Hotline” kaminda e pueblo por yama hasi denunsia na momentu ku nan nota un infrakshon. Ke men un arma adishonal banda di Fundashon di konsumidó. Un “Hotline” kaminda por hasi denunsia den un forma anónimo.


text:
ORANJESTAD; Minister Endy Croes a reuni cu directora diStichting Monumentenfonds Aruba, sra. Anne Witsenburg. E Fundacion ta encarga cu restauracion, mantencion y huur di e edificionan monumental di Aruba. Alabes ta aporta na educacion y conscientisacion tocante e balor di monumentonan y asina tambe preserva Aruba su pasado pa futuro.
Stichting Monumentenfonds Aruba a informa e mandatario cu banda di proyecto di restauracion nan haci diferente proyecto. Un di e proyectonan cu e Fundacion ta dedica na dje t’e area di Eagle refinery na Eagle, unda ta compilando e historia y tatrahando un ruta turistico. Un otro proyecto ta Noord 2, conoci tambe como e ‘Klooster’ banda di Imeladahof na Noord cu ta un monumento proteha caba. StichtingMonumentenfonds Aruba tin interes pa cumpre y desaroyakisas den un ‘leer hotel’. Tambe e Fundacion a informa Minister Endy Croes cu ta ‘bezig’ cu proyectonan sostenibel. Stichting Monumentenfonds Aruba ta un fundacion cu no ta ricibi subsidio y ta depende di entrada di huurdonan. E Fundacion ta bin na remarca pa fondonan di Europa y por huur e edificionan bek na ‘kostprijs’. ‘E tabata un bon reunion y danki na Stichting Monumentenfonds Aruba nos por sigui garantisa e preservacion di nos monumentonan pa futuro generacionnan’, e mandatario a finalisa.


text:
POH (Praktijkondersteuners Huisartsenzorg ta duna nan splicacion di nan servicio cu nan lo duna pa asina pashent keda pendiente. Pa nan tuma nan remedo y tuma precaucion cu mester.
Jasmira Mora Garces, coordinador di POH na Wit Gele Kruis a informa cu nan di POH cu ta yudando den e COVID-19 pa asina nan por tine mas duidelijk. Nos ta bezig cu e call center, tambe cu DVG pa asina nan yuda nos e informacion y parti den e COVID -19 y e puntonan di atencion cu mester”, Mora Garces ta comparti.
Un di e punto cu a informa ta e pashent nan diabetico cu ta den risico. Nan ta stimula tur pashent pa zorg nan tin nan remedi up to date y papia esaki cu nan dokter.
“Pa e pashent cu ta sufri di curason tambe nos ta pidi pa nan sigui bebe nan remedi. Nos ta pone enfasis na e pashent pa keda bebe nan remedi normalmente. No mester un stock grandi pasobra esey tampoco no ta e bedoeling”, el a bisa
El a bisa cu tin cu keda zorg pa salud, si esnan cu tin machine na cas pa keda check esaki constantmente pa midi, tambe ta bisa pa persona cu males cronico come saludabel y mantene activo.
Pa persona keda bebe likido y sin lubida e parti di haci ehercisio. Mora Garces ta enfatisa pa hende no keda henter ora na cas sinta pa come. Pa comunica cu nan POH por yama nan dokter di cas.


text:
DS LOVE TALK BLOG: E Narcista Den Bo
Updated: Apr 21
Hopi bes nos tin tendencia di wak e splinter den wowo di otro pero no e balki den nos mesun wowo. Asina tambe, nos tin e tendencia di husga otro y cualifica nan como narcista ora nan ta demostra cierto comportacion.
Pero, con profundamente nos a yega di analisa nos mes?
Aki ta sigui un lista cu ta inclui e caracteristicanan mas comun di esnan cu personalidad narcista.
Analisa y ripara cuanto di nan ta aplicabel pa bo.
EGOISMO
Bo ta pensa constantemente ariba bo mes
Bo ta focus pa cumpli cu bo propio necesidadnan, poniendo necesidadnan di otronan un banda
SENTIDO DI SUPERIORIDAD
Bo ta haya cu semper abo tin rason
Bo ta haya cu bo ta mihor cu otronan of merece mas cu otronan
FALTA DI EMPATIA
Bo ta carece di compasion of comprension pa cu otronan
NECESIDAD PA MANIPULA / CONTROLA
Bo ta manipula otronan emocionalmente ora ta cumbinibo
Bo ta extremadamente jaloers y kier dirigi of controla un relacion
NECESIDAD PA ADMIRACION
Bo ta haya bo mes digno di admiracion y ta verwacht cu otronan mester adorabo
Bo semper kier resalta y ta e centro di atencion
Bo ta rabia ora otro hende sobresali of wordo gaba
DIFICULTAD CU CRITICA
Bo ta reacciona di forma exagera ariba critica
Bo tin hopi dificultad pa admiti cu bo ta robes
FACILMENTE HERIDA
Bo ta ‘get hurt’ of rabia hopi lihe
Bo ta sinti cu otronan kier perhudicabo
Si bo ta sincero cu bo mes, bo sa cu na un momento of otro abo, mescos cu ami y tur otro ser humano, sa haya bo mes confronta cu e hecho cu bo ta actua of reacciona na un of mas di e maneranan menciona ariba.
Esaki ta hacibo un narcista?
No automaticamente. Esaki ta depende hopi di con frecuente y dominante e mayoria di e caracteristicanan aki ta presenta nan mes.
Hopi di esnan berdaderamente narcista nunca lo admiti algo cu lo por ta un amenaza pa nan ego. Pues, mayoria biaha un narcista lo wak e narcista den bo, pero no den su mes.
Esaki ta e motibo principal pakiko ta sumamente dificil, y den mayoria caso imposibel, pa un narcista cambia.
Desiree Swaen
DS Love Coach
Certified Loveologist®, Relationship Coach & Master Sexpert
Picture Credit: Sammy Williams


text:
Deporte
Johnny Balentina, manager di selekshon di baseball: “coaching staff ta kontentu”…
E manager di e selekshon di baseball di Kòrsou Sr. Johnny Balentina den kombersashon ku deporte 5 Star a bisa ku e coaching staff di nan ta kontentu.
This content is exclusive for members
Register or login to unlock this article
Deporte
Informe di NY Yankees: Jasson Dominquez Ku Tremendo Luna di Yüni.. Yankees lo Trese 1 Outfielder ???
E relevista di Yankees JONATHAN LOAISIGA a traha den bullpen na Tampa. Ultimo biaha ku el a tira den Grandes Ligas tabata dia 22 di mei…
JASSON DOMINGUEZ un dje mihó prospektonan di Yankees tabatin un tremendo luna di yüni, e CF dominikano a bati pa averahe di .394 den luna di yüni i subi su promedio na .259.
E ta di tres mihó prospekto di Yankees…
MIGUEL ANDUJAR ku tabata ku Yankees pa e double/header di djasabra no kier a komentá muchu riba su situashon.
El a bisa ku e ta deseá di kontrolá loke e por kontrolá.
El a rekonosé ku e ta stima hunga baseball i ta keda traha duru tur dia…..
Nan ta pensa ku New York Yankees lo trata di trese yudansa den outfield.
E peloteronan ku mas nan ta menshoná pa djòin Yankees ta: BRYAN REYNOLDS di Piratas, ANDREW BENINTENDI di Royals, ANTHONY SANTANDER di Orioles i IAN HAPP di Cubs…
Bryan Reynolds.
Deporte
Kòrsou Pabou ta bira kampion i ta bai representá Kòrsou
WILLEMSTAD (C) – E kampeonato latino intermediate a yega su final ora ku den e wega final e dos ekiponan di Kòrsou a enfrentá otro.
Ta trata aki di e selekshon di Pabou kontra di Pariba.
Tur dos selekshon ta un ku tin hopi talento i bon hungadó aden
Tabata net e dos selekshonnan aki ku ta mustra hopi superior riba e otronan manera Mexico , Aruba i Colombia.
Liga Pabou sigur di un forma invikto.
Den e wega kual nan dos a enfrentá otro e ekipo di Pabou a gana fásil 15-0 di Pariba.
Pa loke ta trata e weganan entre e selekshon di Mexico konta Aruba e muchanan di Mexico a sa di gana i keda na di tres luga.
Anto den wega final e selekshon di Korsou Pabou a gana den un wega ku Korsou Pabou sigur a sali brabu i a pika dilanti den e skor di 5-1 . Pero e selekshon di Korsou Pariba a pone mas emoshon den e wega ora ku nan a bin bek den wega i empatá esaki na 5 kareda
Pero e ekipo di Pabou ta sigi pone koredor na base i nan bateo ta sigi bati oportuno i nan ta sigi nota i a hasi e wega 11-5 i pa finalmente e wega kaba ku skor di 11-6.
Esaki ta pone ku e hóbennan di Korsou Pabou ta gana i bira kampion di un forma invikto .
Esaki ta pone ku nan ta bai representá latino amerikano den e mundial ku ta tuma luga den siman di promé pa 8 di ougùstùs próksimo.
Deporte
E kier a lanta $ 180.000 for di su kuenta: Polis a arestá hòmber ku kier a hòrta eks Big Leaguer…
Polis na Repúblika Dominikana a arestá un hòmber ku kier a hòrta $ 180.000 for di e kuenta di e eks Big Leaguer Edinson Volquez.
Volquez a hunga 15 temporada den baseball di Grandes Ligas.
E ladron kier a saka e sèn for di kuenta di banko di e eks Big Leaguer, pero e no a logra, ya ku a detektá su chanchuyo na tempu.
Daily Nobo
Alumnonan di Skol Sint Antonius a traha modelo di lanthùisnan
Donashon di 50 mil Euro pa Fundashon ku ta kombati problematika di AIDS
Eugene Middelhof ta bandoná Wardakosta di Karibe Hulandes
Mama ku ruman di viktima mortal no-intenshonal no ta kobra kompensashon
Minister di Finansa di Aruba: Aruba ta manehá su finansa mihó ku Kòrsou
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Tin indikashon fuerte: Hulanda ainda lo no ta pidi despensa pa su pasado di esklabitut
Barcelona no ta entrega: Bayern ta pidi 60.000.000 pa “Lewa”…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal22 hours ago
Alumnonan di Skol Sint Antonius a traha modelo di lanthùisnan
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…


text:
Lokal
Un invitashon kordial pa skucha bario pa bario
This content is exclusive for members
Register or login to unlock this article
Lokal
Alumnonan di Skol Sint Antonius a traha modelo di lanthùisnan
WILLEMSTAD – Loke a kuminsá komo un simpel proyekto pa traha un modelo di e lanthùisnan di Kòrsou pa sera aña eskolar di e grupo 7 di Skol Sint Antonius, a bira un mega proyekto kaminda nan a kombiná varios abilidat pa no únikamente krea e edifisionan monumental, pero tambe kombertí den orador tokante di e pasado riku i e uso aktual di e lanthùisnan.
Tabata un reto i alabes un oportunidat pa koperá ku e muchanan i tambe nan mayornan, pa asina nan por a krea e artenan aki ku a impreshoná hopi ku a mira nan.
CIBC FirstCaribbean a sostené e proyekto, ku no únikamente a saka lo mihó di e alumnonan di Skol Sint Antonius, pero alabes a enkurashá e partisipashon aktivo di nan mayor i a stimulá nan interes den a pasado riku di Kòrsou. Bo por a mira e orguyo den a hobennan ora ku nan a kaba ku nan proyekto i tabata presentá esaki.
Skol Sint Antonius tin komo tradishon pa laga e alumnonan di grupo 7 na fin di aña eskolar hasi un proyekto kaminda ta reta e alumnonan pa demonstrá nan kreatividat. E proyekto di e aña aki a saka mas ku e kreatividat di e studiantenan. E studiantenan, den nan gran mayoria for di e barionan di Santa Maria i Seru Fortuna, a kombiná nan kreatividat riku, nan konosementu di historia, kalkulashon di midí i abilidat di presentá, pa krea i presentá nan proyekto. E proyekto di e studiantenan a bira punto di interes di henter famia kaminda mama i tatanan tabata kontribuí nan parti pa kombertí e modelo den un piesa di arte. E proyekto a logra ku e studiantenan mester a buska informashon, tantu tokante e pasado di e lanthùisnan pero tambe presente.
Tur e studiantenan a kombertí den orador ku bon konosementu di e lanthùis ku nan a traha i presentá.
Un di e maestronan di e klasnan di grupo 7 di Skol Sint Anonius a bisa ku e proyekto aki a saka e mihó for di e studiantenan.
E studiantenan a haña un oportunidat ekselente ku e proyekto aki pa demonstrá nan konosementu i abilidatnan riba varios tereno.
E koperashon den famia a krea un eksperensha úniko ku e hobennan aki lo keda kòrda pa hopi tempu. E maestronan a apresiá e sosten i koperashon di CIBC FirstCaribbean pa kompletá e proyekto ku tabatin un gran impakto riba e hobennan.
Lokal
Donashon di 50 mil Euro pa Fundashon ku ta kombati problematika di AIDS
Willemstad – Fundashon Plòns Kòrsou (FPK) a risibí un donashon di 50.000 euro durante e findishi ku a tuma lugá na Amsterdam Diner 2022.
Amsterdam Diner tur aña ta organisá e evento aki pa rekouda fondo pa yuda ku diferente proyektonan ku ta yuda pa kombatí e problemátika di HIV/Aids rònt mundu.
Durante di e diner presidente di FPK Harley Offerman a dirigi algun palabra na e publiko presente tokante e importansia pa tin sufisiente fondo pa por sigui yuda e pashèntnan ku ta HIV positivo.
E aña aki Fundashon Plòns Kòrsou a haña e oportunidat pa por forma parti di e findishi ku a tuma lugá durante e diner i rekouda un kantidat di 50 mil euro.
FPK tin 3 proyekto importante pa kuminsá kuné pa por yuda ku e problematika di HIV/Aids na Kòrsou. FPK a skohe e proyektonan basá riba e nesesidat ku ta biba bou di e organisashonnan Cura+, Salú pa tur i Famia Plania.
1. Konsientisá muchanan riba e topikó di HI/Aids
2. Minimalisá/ Eliminá e tabu di HIV/Aids na Kòrsou dor di konsientisá e komunidat i pone mas tantu informashon posibel disponibel
3. Tratamentu i remedi pa indokumentadonan
Esakinan ta 3 di hopi proyektonan ku FPK mester a skohé pa kuminsá kuné.
Lamentablemente ahinda e tópiko di HIV/Aids ta algu ku mayornan, famianan, amigunan i konosinan no ta papia over di dje ni buska informashon konkreto pa informá nan mes di e desaroyonan ku tin riba e tópiko super importante aki. P’esei FPK kier invitá bu pa bishitá e website fundashonplons.com ku nan a desaroyá den 4 idioma. Espesialmente den papiamentu pa tur persona por kompronde i informá nan mes bon.
FPK ta sumamente kontentu ku e donashon ku nan a risibí pa por kontribui na un mihó bida i eksperensia pa e pashèntnan ku ta HIV positivo.
Lokal
Eugene Middelhof ta bandoná Wardakosta di Karibe Hulandes
WILLEMSTAD – Eugene Middelhof ta tuma despedida di Wardakosta di Karibe Hulandes den e Region Karibe. Esaki ta tuma luga 8 di yüli awor.
For di yüli 2017 Eugene Middelhof ta okupá e kargo di Direktor Suplente na Wardakosta. Den su puesto e tabata duna direkshon na diferente proseso dentro di e organisashon, manera entre otro e ‘bedrijfsvoeringsoverleg i e ‘Gemeenschappelijke Medezeggenschapsraad’ (GMR).
Siendo Direktor Suplente e tabata tambe Presidente di e konsulta ku GMR den e organisashon. E la sòru ku e órgano aki ta bon sigurá dentro di Wardakosta. Banda di esei el a esforsá su mes pa otro fasetanan importante den e organisashon, manera integridat, siguridat i medio ambiente, pero tambe el a sòru pa vários funshon den e staf di Wardakosta a ser okupá. Durante e último 5 añanan Eugene a desplegá su mes ku hopi energia i pashon pa Wardakosta i e la duna realse na e kredo ‘Samen Sterk’. E personal di Wardakosta ta gradisí Eugene pa su esfuerso i ta dese’é hopi éksito den su futuro karera.
Daily Nobo
Alumnonan di Skol Sint Antonius a traha modelo di lanthùisnan
Donashon di 50 mil Euro pa Fundashon ku ta kombati problematika di AIDS
Eugene Middelhof ta bandoná Wardakosta di Karibe Hulandes
Mama ku ruman di viktima mortal no-intenshonal no ta kobra kompensashon
Minister di Finansa di Aruba: Aruba ta manehá su finansa mihó ku Kòrsou
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Barcelona no ta entrega: Bayern ta pidi 60.000.000 pa “Lewa”…
Tin indikashon fuerte: Hulanda ainda lo no ta pidi despensa pa su pasado di esklabitut
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal22 hours ago
Alumnonan di Skol Sint Antonius a traha modelo di lanthùisnan
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…


text:
ORANJESTAD – Diaranson un biaha mas Aruba a ricibi Allure of the Seas, cu ta e barco crusero di mas grandi den historia cu a yega di nabega pa Aruba Ports Authirity (APA) N.V.
Allure of the Seas a yega Aruba cu mas cu 5,000 pasahero abordo. Locual ta hopi positivo pa Aruba ta cu den henter e ruta di e barco crusero, e porta di Oranjestad ta esun caminda mas ora (15 ora) e lo keda staciona. Esaki ta nifica cu e pasaheronan aki lo tin mas ora pa nan aporta na aruba su economia.
E barco aki por acapara 5.400 pasahero, tin un total di 18 piso y ta midi 362.12 meter di largo. Tambe Allure of the Seas ta nabega uzando 30 porciento di gas LNG cu ta hacie mas amical pa nos medio ambiente.
Tawata 2 siman pasa cu Minister Dangui Oduber a haña un recorido ariba Allure of the Seas, ora cu e barco a mara na Aruba pa prome biaha. Allure of the Seas cu ta un di e Mega Crucerso nan di Royal Carribean Cruiselines a informa cu nan lo tin interes pa firma un MOU cu pais Aruba pa asin busca personal pa traha riba nan cruseronan. Sigur un desaroyo positivo pa esnan cu tin interes pa traha riba crusero.
ORANJESTAD – E colegio di supervision financiero pa Aruba CAFt a confirma pa noticiacla cu nan a ricibi e contesta di gobierno riba nan ultimo reaccion. “Esaki ta wordo analisa aworaki” e colegio a sigui bisa diabierna mainta. Awor tin cu warda wak kico CAFt lo bisa bek, y si e contesta di gobierno ta suficiente pa CAFt deshaci di e pensamento pa conseha conseho di minister di Reino riba e supuesto ‘incumplimento’ di Aruba, acompaña pa un recomendacion pa duna Aruba un instruccion. Si e ultimo reaccion di gobierno no ta suficiente, por spera e conseho negativo proximamente.
ORANJESTAD – Departamento di Impuesto a informa cu e tabata cla pa brinda servicio bek na tur contribuyente entrante awe diabierna, 1 di juli 2022. A haci tur trabao preparativo durante e dia di 30 di juni. Staf y personal di Departamento di Impuesto a logra controla tur ekipo pa cualkier dan?o di awasero tanto na e oficina principal na Camacuri como tambe na tur MFA y na Postkantoor San Nicolas. E tecniconan y personal di Departamento di Impuesto a logra start tur e sistemanan digital bek y a haci e testnan necesario cu exito.
(ADVERTORIAL)
ORANJESTAD – WEB Aruba NV diabierna den un anuncio mes sorpresivo cu esun anterior, a dicidi pa suspende e aumento di tarifa di awa anuncia pa awe, temporalmente. Asina e compania a informa diabierna mainta trempan. Segun e compania, nan a dicidi pa tuma tal decision, den consulta cu e accionista Utilities Aruba NV. Mientras ta bisa temporalmente, no ta conoci con largo esaki lo keda suspendi. For di ayera nochi, noticiacla a tende e rumor aki y a puntra minister di energia Glenbert Croes si esaki tabata berdad. E mandatario a reacciona bisando solamente cu awe mainta e lo tabata topico di discusion den conseho di minister.
ORANJESTAD – Aruba Trade & Industry Association (ATIA) a bisa diahuebs mainta cu, “como representante y e voz di comerio di Aruba no ta compronde dicon sector publico ta keda sera si sector priva si por a habri awe 30 juni, un dia despues di PTC2”. Segun e gremio, sector priva ta depende di sector publico den varios area pa fungi efectivamente. Por pensa riba DOW, Aduana, Arubus, DIP, DIMAS, DPL y DIMP, cu ta departamentonan clave pa sector priva por ta productivo.
ORANJESTAD – Entrante 1 di juli tarifa di awa ta subi cu un averahe di Awg. 1.50 pa m3. E aumento ta debi na un aumento drastico di Heavy Fuel Oil (HFO) di ±126%, compara cu aña 2021. Hunto cu e aumento e compania di awa y energia ta introduci un structura di tarifa nobo, cual ta conduci na un particion mas husto entre consumidornan grandi y consumidornan chikito. Clientenan lo nota e aumento di tarifa pa prome biaha den cuenta di awa di augustus 2022.


text:
ORANJESTAD- 10 september 2021. Segun resumen di awe 75 persona a recupera y un total di 31 caso nobo di COVID-19 a keda registra cual 3 ta no-residente y 28 ta residente. E cifranan aki ta representa un 'Positivity rate' bou di nos residentenan di 11%. E cantidad di casonan activo di COVID-19 pa awe ta 400 y cantidad di fayecidonan relaciona cu COVID-19 ta 154. Datos ta ilustra casonan nobo di COVID cu un average semanal di 36 caso pa dia y un averahe di 'positivity rate' semanal di 18% pa dia.
Actualmente na Aruba tin 36 persona interna debi na COVID di cual 9 ta den ICU y 27 riba piso general y na Colombia tin actualmente 25 persona den Cuido Intensivo.
DATOS;
For di comienso di juli cu DELTA a haci su introduccion na Aruba por observa cu lamentablemente 46 persona a perde e bataya contra e virus di COVID-19 di cual 7 tawata vacuna y 39 no tawata vacuna.


text:
Directora di SKOA, Anuesca Baly ta comparti riba e celebracion di 60 aña di Jacina Kleuterschool cu a cambia su nomber pa Scol Preparatorio San Jacinta. Nan ta contento cu celebracion cu yen di amor y energia pa e misa y tambe pa reinforsa orguyo cu nan tin pa nan scolnan den comunidad.
SKOA ta celebra e 60 añanan caminda nan ta forma pilar den tur barionan di Aruba, pa asina muchanan sigui crece. E ta bisa cu nan ta spera reto pa nan futuro scolnan caminda mester keda corda riba mantencion, keda upgrade y keda inverti na nan scolnan.
Pa ekipa y inverti den nan maestronan tambe ta priotidad pa asina nan por yuda e studiantenan den un comunidad mas miho. Ta duna palabra di pabien na Dakota.


text:
Segun e hefe di polis na Miami, Art Acevedo a bisa cu e festival di ‘dia di caidos’ a pasa dos incidente violento na area metropolitina di Miami. Por lo menos dos persona a fayece y otro 30 persona a keda herida na dos tiramento diferente. Otro tiramento cu a pasa a laga un persona morto y seis persona herida.
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Internacional
Fin di siman ta registra 2 tiramento na Miami fin di siman
31/05/202131/05/2021


text:
Minister di Salubridat Publiko Ben Whiteman durante dia di awe a risibi sorpresa di bida,na momentu ku e minister a tuma nota ku na BZV na Brievengat,deskonosinan a pluma, plunder e edifisio,I a bai ku tur erko, tur komputer, pero tambe diferente dokumentonan importante relashona ku investigashon kanando.
Mesora e Minister mes a entrega keho ofisial na Warda di Polis Brievengat relashona ku e ladronisia aki. Polisnan di THOD awe a traha hinter dia den e edifisio na Brievengat, pa investiga e ladronisia aki.
Laatste reacties
BZV geplunderd
Minister di Salubridat Publiko Ben Whiteman durante dia di awe a risibi sorpresa di bida,na momentu ku e minister a tuma nota ku na BZV na Brievengat,deskonosinan a pluma, plunder e edifisio,I a bai ku tur erko, tur komputer, pero tambe diferente dokumentonan importante relashona ku investigashon kanando.


text:
Aruparking y comerciantenan a uni pa promove shopping den centro di ciudad. Aruparking ta inicia diabierna awor dia 1 di juli su campaña di Back to School cu lo dura te cu fin di augustus.
E biaha aki Aruparking a uni forza cu comerciantenan den caya pa asina conhuntamente por ofrece e clientenan algo special. A acerca tur tienda den e zona cu Aruparking ta opera pa forma parti di e campaña y varios a reacciona positivamente pa cu esaki.
E campaña ta inicia diabierna cu e comerciantenan cu a confirma nan participacion, pero esey no kiermen cu esnan cu ta studiando e posiblidad ainda no por uni na e campaña. Na cualkier momento nan por join y asina promove shopping den Caya Grandi.
Tur tienda cu ta participa lo ricibi un sticker specialmente diseña pa e campaña aki pa e clientenan por identifica esnan cu ta participando.
Ta asina cu pa cada compra di 35 Florin e cliente lo ricibi 1 Florin di descuento, es decir, lo mester paga 34 Florin. Pa cada compra di 50 Florin e cliente lo ricibi 2 Florin descuento, pagando 48 Florin. Pa compranan di 100 Florin of mas na e tiendanan participante, e cliente lo por pasa cu e recibo na Aruparking y lo ricibi completamente gratis un smart card cu 10 Florin riba dje pa por uze durante su siguiente bishitanan den caya.
Aruparking ta wak cu di e forma aki conhuntamente cu comercio por promociona Caya Betico Croes pa cada bes mas hende por yega y sostene comercio local. “E no ta algo cu por wordo logra trahando independiente of bringando otro, si kier logra un mihor desaroyo positivo di nos Caya Grandi, nos mester uni, sostene otro y traha cu e mesun meta nos dilanti”, Director Teo Croes a duna di conoce.
Otro siman conhuntamente cu inicio di funcionamento di e app iParkMe lo bin cu mas informacion importante relaciona cu e servicio y calidad cu Aruparking ta sigui promove pa su usuarionan.


text:
les di Sabbatskol
otro idioma
Les di sabbatskol kuartaal 2, aña 2022, Titula: GÉNESIS
Les 6: E Raisnan di Abraham
Abram i Lot
Lesa pa e siman aki:
Génesis 12; Isa. 48:20; Isa. 36:6, 9; Yer. 2:18; Génesis 13; Génesis 14; Hebr. 7:1-10
TEKSTO PRINSIPAL:
"Pasobra Abraham tabatin fe, el a obedesé ora Dios a yam'é: ela sali bai un pais ku Dios a destiná p'e i su desendensia. El a sali bai sin sa unda e tabata bai"(Hebreonan 11:8).
djamars, 03-05-2022
Lesa Génesis 13:1-18. Kiko e storia akí ta siña nos tokante di e importansia di karakter?
Abram ta bai bèk kaminda e tabata promé, manera kos ku su biahe pa Egipto tabata un simpel buelta desafortuná. Dios Su historia ku Abram ta kuminsá atrobe, kaminda el a stòp for di su biahe pa e Tera Primintí. E promé stashon di Abram tabata Betel (Gén. 13:3), meskos ku den su promé biahe pa e tera (Gén. 12:3-6).Abram a repentí i ta bèk na 'su mes': Abram, e hòmber di fe.
E rekonekshon di Abram ku Dios ta mustra kaba den su relashon ku hende, den e forma ku e ta trata ku e problema ku Lòt, su subrino, enkuanto di uso di e tera. Sinembargo, ta Abram mes kende ta proponé un akuerdo di pas i ta permití Lòt skohe promé (Gén. 13:9, 10), un akto di generosidat i bondat, indikativo di e tipo di hòmber ku Abram tabata. E echo ku Lòt a skohe e partí di mas fásil i mihó pa e mes, e vaye ku hopi awa (Gén. 13:10, 11), sin niun preokupashon tokante e maldat di su futuro bisiñanan (Gén. 13:13), ta revelá algu tokante su goloseria i karakter. E frase 'pa su mes' ta rekordá nos di e antediluvianonan, ku tambe a skohe 'pa nan mes' (wak Gén. 6:2).
Kontrali na esei, e sèt di Abram tabata un akto di fe. Abram no a skohe e tera; ta e grasia di Dios a dun'éle. Diferente for di Lòt, Abram a wak e tera solamente riba mandato di Dios (Gén. 13:14). Ta solamente ora Abram ta separá di Lòt, Dios ta papia kuné atrobe (Gén. 13:14). De echo, esaki ta e promé biaha registrá ku Dios ta papia ku Abram for di su yamada na Ur. "Wak for di kaminda bo ta pará den direkshon nort i zùit, ost i west. Tur e tera ku bo ta mira, lo Mi duna abo i bo desendientenan pa semper" (Gén. 13:14, 15). Dios, e ora ei, ta invitá Abram pa 'kana' riba e tera akí komo un akto di apropiashon. "Lanta ariba i pasa tur kaminda den e pais di ost pa west, di nort pa zùit; pasobra lo Mi duna bo henter e pais" (Gén. 13:17). Señor, sinembargo, ta hasié bon kla ku E, Dios, ta dunando e na Abram. E ta un regalo, un regalo di grasia, ku Abram mester apropiá pa medio di fe, un fe ku ta hiba na obediensia. Ta e obra di Dios so ku lo produsí tur loke El a primintí na Abram aki (wak Gén. 13:14 17).
Kon nos por siña ta bondadoso i generoso ku otronan, asta ora nan no ta asina ku nos?
68


text:
Persona arma desconoci a drenta na La Estrella situa den Certified Mega ball y tira atraco riba e personal. E señora den e luga a drenta panico ora a mira e homber cu e arma punta riba di dje pa asina horta mercancia. E atracadornan despues di a haya loke nan tabata kier a bandona e sitio na pia. Polisnan a drenta accion di biaha pa busca informe y personal di slachtofferhulp tambe tabata presente pa asina tuma papia cu e victima y calme.
Akinan por mira algun imagen di camara di seguridad.
Awe nan a Comete un Atraco na La Estrella Certified 6.45 di atardi esaki ta e prome imagen nan di e sucedido. Si reconoce e persona aki please contact polis of tip line na 11141
Posted by La Estrella on Saturday, January 14, 2017


text:
Formulario pa denunsiá buelonan anulá
Risibi bo pago bek ora anula un buelo
Si un buelo, pa kualkier motibu, wòrdu kanselá pa un kompania aereo i komo tal e buelo en kestion no tuma lugá mas, mester ofresé e kliente e eskoho pa risibí su plaka bèk òf un bòn (voucher) pa un otro buelo. Esaki mester ta posibel tambe si e kliente a kumpra un pasashi ku ta “non-refundable”. Si pa motibu di restrikshon relashoná ku Covid-19 buelonan no por tuma lugá esaki ta pa risiko di e kompania aereo i no por ta posibel pa buta e risiko aki pa e kliente. Esaki ta mas ku lógiko komo e kliente a paga pa un biahe aereo ku e no a risibí.
EZ Air no ta tene su mes na e obligashon legal aki apesar di diferente petishon di Unkobon. E kompania aki pa mas ku un aña ta nenga redondamente pa debolbé un kliente su plaka pa un pasashi “non-refundable” ku a keda anulá. Pa kolmo si disidí pa debolbé e plaka di un pasashi “refundable” lo redusí esaki ku un multa.
Probablemente EZ Air ta sali for di e punto di bista ku su klientenan lo no hiba e kaso dilanti un hues pa motibu di e montantenan “chikí”. Unkobon ta haña esaki algu bochornoso. Unkobon no ta ekskluí e posibilidat ku otro kompanianan aereo tambe no ta paga e plaka bèk na klientenan di Boneiru pa buelonan ku a keda anulá pa motibu di Covid-19. Komo tal Unkobon ta bai inisiá ku un akshon den kual ta hasi un yamada na tur esnan perhudiká pa raportá esaki na Unkobon.
Yamada
Si un kompania aereo a anulá bo buelo i si bo no a risibí e eskoho pa haña bo plaka bèk òf un bòn pa un otro buelo òf e kompania aereo ta nenga di debolbé bo plaka, raportá esaki na Unkobon.


text:
ORANJESTAD – Durante e seminario di liderazgo femenino, Minister Maduro a presenta algun informacion di e participacion di e hende muhe den comercio na Aruba y tambe a duna un bista di e cantidad grandi di hende muhe cu ta figura den posicion di maneho of ta ocupa un posicion den e mundo financiero di nos Pais.
E hende muhe ta activo den comercio
For di cifranan compila pa Camara di Comercio por mira cu tin un grupo grandi di hende muhe cu ta activo den comercio na Aruba. Den un grafico presenta, e mandatario a splica cu den e ultimo 5 aña, tin 3225 hende muhe cu ta forma parti di e hunta di directiva den e mundo empresarial. Di e grupo aki, 36% ta doño di un compania, 31% ta director di compania, 6% ta miembro di hunta di directiva, 6% ta representa como apoderado y 5% ta den funcion di secretario. Si compara cu e hende homber den sector comercial, por bisa cu e hende muhe ta bon representa cu 42% compara cu e 58% di e presencia masculino.
Casi mitar di posicion di maneho ta den man di hende muhe
Informacion compila pa Departamento di Estadistica, Banco Central y Departamento di Labor, ta revela cu mas hende muhe ta tuma e reto di un funcion den maneho. Casi mitar (49.4%) di e posicion nan di maneho na Aruba ta wordo ocupa pa un hende muhe.
Un grupo grandi di hende muhe ta ocupa un posicion financiero
Den e mundo financiero na Aruba, na 2019 un total di 49% tabata hende muhe. Compara cu aña 2010 cu 51%, tin un bahada di locual ta e hende muhe activo den e mundo financiero, pero asina mes e representacion di e forza femenino den e mundo financiero ta grandi.


text:
ORANJESTAD – Durante e conferencia di Prensa na ANA e minister encarga cu cultura a trece dilanti cu e informacion cu Archivo Nacional ta warda ta di gran importancia pa tur esnan cu ta haci investigacion, pa alumno-, studiante-, profesional- y personanan cu kier sa di nan generacion genealogico (stamboom), resumen di famia y hopi mas. Ta masha importante pa nos preserva nos historia pa aki 40, 50 aña pa asina nos futuro generacion sa con nos a biba.
Minister Maduro a expresa su gratitud na un y tur cu a coopera cu e campaña aki. Un di esnan cu e mandatario a menciona ta Sr. Dufi Kock, cual ta un eminente memoria di nos pais, un di e caranan conoci y cu ta bin haci uzo di e archivonan di ANA. Danki tambe na tur otro cu ta colabora y cu lo ta den diferente media proximamente. Tambe e mandatario a trece dilanti cu Archivo Nacional Aruba – ANA tin un amiga ADA, Amigonan Di Archivo, boluntarionanan cu ta yuda ANA den organisamento di varios actividad, entre otro e tremendo exposicionnan cu ANA ta hopi conoci p’e. Un danki na tur pa nan bunita colaboracion.
Minister Xiomara Maduro ta invita comunidad pa apoya e campaña 3C -TRECE y trece materialnan historico durante oranan di oficina na ANA y na e Open Dag diasabra dia 11 di juni for di 10’or di mainta pa 2’or di merdia. Por ultimo e mandatario a desea gerencia y personal di ANA hopi exito cu e actividadnan durante Siman di Archivo 2022 y e Campaña 3C – TRECE. Archivo ta nos herencia cultural, archiva nos historia ta importante pa nos tur. Ban laga nos historia pa asina nos futuro generacionan por haya sa con nos a biba aki na Aruba.


text:
- Paspoort valido
- Permiso di estadia legal valido
- Extracto di registro civil di Aruba (Afl. 5,00)
- Si ta bin pa ripiticion: verklaring cu resultado di examen haci anteriormente.
Aplicacion pa Prueba di Naturalisacion
Departamento di Enseñansa Aruba (DEA), seccion Examenbureau, ta informa cu e inscripcion pa e Prueba di Naturalisacion (Naturalisatietoets) pa aña 2020 ta habri entrante dia 27 juli 2020. Ta tuma un maximo di 75 candidato pa e inscripcion. Asina cu 75 candidato inscribi, e inscripcio ta cera. Pa motibo di e situacion di e Coronavirus (COVID-19) e pruebanan lo no wordo tuma mesora. Siguiendo e desaroyo di e C oronavirus lo dicidi ki luna lo tuma e pruebanan. Tampoco no mester paga ora di inscribi pa e pruebanan. Ora cu nos stipula e fechanan pa e Prueba di Naturalisacion tuma luga lo haya un email pa bay paga na banco y trece e prueba di pago pa Examenbureau. Ora di inscribi pa e Prueba di Naturalisacion mester trece:


text:
Problema entre bisiña a bay full for di man. A pidi presencia di polis pa bin atende cu dos homber, caba un cu un arma den man. Un cu biga y e otro cu cuchiu.
Dialuna mainta, den careda di 12:00 pm den Juana Morto Complex a pidi asistencia di polis pa intermedia entre e dos bisiñanan caminda awa a pasa hariña. A bin tuma nota di e biga pero locual a cay di sorpresa tabata momento cu e agresor a saca un cuchiu mustranan y bisa cu e ta bay uze contra su bisiña.
Mesora a deten’e na e sitio y transporte’e pa warda di polis sospechoso di menasa y agresion.


text:
Lider di fraccion di MAS a reacciona riba e comentario di ‘Fly by Night’ cu lider di fraccion di AVP, Mike Eman, a uza referiendo n’e partidonan chikito. E parlamentario di AVP a bisa cu nan no tin fundeshi y e compromiso.
Drs. Marisol Lopez-Tromp, lider di fraccion MAS, a indica di a scucha un pida ora cu e parlamentario a uza e palabranan menciona. El a indica cu MAS ta un partido cu a mustra cu den un tempo cortico a logra haya dos asiento. E ta haya cu ta imposibel cu nan ta ‘Fly by Night’ pasobra hende a pone nan confiansa den e partido y nan no lo defrauda esaki.
“Nos no ta depende di opinion di sr. Eman”, el a bisa. Lopez-Tromp a sigui bisa cu Eman no a vota pa nan, pero MAS ta depende dje votadonan cu ta confia den nan y den nan nomber ta haci nan trabou.
Pa mas lesa TREMPAN.COM.


text:
Cu enfoke pa San Nicolas y problemanan social cu tin den comunidad. Erich Jacinto Genser ta un otro politico hoben riba lista di Partido MEP. E tin 37 aña y ta casa cu Ghislady Genser-Angela y hunto nan tin 3 yiu.
“Kisas mi no ta un profesional den tur area pero mi curason ta pa Aruba pa un Aruba fuerte, uni y stabiel. Un Aruba unda cu cada un ciudadano ta duna di su banda pa completa loke falta. Un comunidad consciente y presente na tur momento. E motibo cu mi a scoge pa forma parti di Movemiento Electoral di Pueblo ta pasobra den un momento asina dificil cu henter mundo a pasa aden, MEP a demostra cu e ta traha pa e bienestar di pueblo cu nos den mente, pa cu futuro y stabilidad como pais.”
El a gradici na prome luga Dios pa e oportunidad cu e ta dun’e aworaki cu e ta cuminsa un careda politico, na famia y na full team di MEP y nos lider Sra. Evelyn Wever-Croes pa acepta mi riba e lista.
“Como prome Minister Sra. Evelyn Wever- Croes a sa di goberna y dirigi e pais aki sublimemente. Lamentablemente a bin e pandemia cu a pone cu hopi plan y proyecto mester a wordo para. Mi tin hopi respet y ta admira con nos Prome Minister hunto cu e ekipo di MEP ta manehando e situacion di Covid-19.”


text:
Notisia di polis di djárason 11 di mei te ku djabièrnè 13 di mei 2022 Detenshon Den oranan di mardugá...Read more
Kralendijk Boneiro: Notisia di polis di djaluna 9 di mei te ku djárason 11 di mei 2022 Outo ta bòltu...Read more
Detenshon pa maltrato Riba djaweps 24 di mart, alrededor di 11.15 or di anochi a detené un hòmber di inisial...Read more
Diabierna a registra na Boneiro un total di 21 caso activo y jun persona den hospital. Tin 21 caso activo...Read more
Diaranson a registra na Boneiro un tatal di 20 caso activo y jun persona den hospital. Tin 20 caso activo...Read more
Diamars a registra na Boneiro un tatal di 20 caso activo y 0 persona den hospital. Tin 20 caso activo...Read more
Diabierna a registra na Boneiro un total di 65 caso activo y 0 persona den hospital. Tin 65 caso activo...Read more
Diaranson a registra na Boneiro un total di 78 caso activo y 0 persona den hospital. Tin 78 caso activo...Read more
Dialuna a registra na Boneiro un total di 86 caso activo y 0 persona den hospital. Tin 86 caso activo...Read more
Diahuebs a registra na Boneiro un total di 100 caso activo y 1 persona den hospital. Tin 100 caso activo...Read more
Diaranson a registra na Boneiro un total di 119 caso activo y1 persona den hospital. Tin 119 caso activo di...Read more
Diamars a registra na Boneiro un total di 147 caso activo y 1 persona den hospital. Tin 147 caso activo...Read more
Dialuna a registra na Boneiro un total 157 caso activo y 1 persona den hospital. Tin 157 caso activo di...Read more
Kralendijk: Diamars Boneiro a registra 28 caso nobo positivo, actualmente tin 156 persona activo.Den hospital tin 3 persona interna.Read more
Kralendijk Boneiro: Alrededor di algu pa 4 or di marduga di djasabra 5 di febrüari sentral di polis a risibí...Read more
Kralendijk: Boneiro diahuebs a registra 11 caso positivo nobo di 31 persona cu a bay test. Caso activo ta na...Read more
Diaranson parti mainta Boneiro a informa cu tin 295 caso activo di corona virus. 18 caso positivo nobo a keda...Read more
Kralendijk: Diamars Boneiro a registra 66 caso positivo nobo di e 158 persona cu a bay test. Caso activo ta...Read more
Kralendijk Boneiro: A registra 62 caso positivo nobo di 175 persona cu a bay test. 11 persona ta interna den...Read more
Diamars atardi na Boneiro a raporta un boto piscado cu dos persona cu no a regresa bek for di diadomingo....Read more


text:
Cada aña DIMAS ta ricibi alrededor di 15.000 peticion di permiso. Den aña 2019 nos a ricibi un total di 14,983 peticion di cual 2,227 a wordo nenga. Pa e aña 2020 te cu awor nos a ricibi un total di 8,145 peticion di permiso, di cual 1,134 a wordo nenga.
Nos kier informa clientenan kico ta e pasonan cu nan por tuma na momento cu nan no ta di acuerdo cu un descicion di permiso por ehempel cu e permiso wordo nenga.
Con y unda por entrega e Obhecion?
Na momento cu un persona ricibi un respuesta riba su peticion di permiso y e no ta di acuerdo cu e desicion cu DIMAS a tuma. Den e caso aki e persona por entrega un obhecion “bezwaar” dentro di e termino di 6 siman cuminsando for di e fecha cu ta para riba e desicion “Beschikking” ricibi via email for di DIMAS.
Clientenan cu ta desea di entrega un obhecion por entrega esaki solamente di forma digital via di nos e-helpdesk Bezwaar/Obhecion/Appeal riba nos website www.dimasaruba.aw. E cliente ta yena e formulario completo y correcto y ta agrega/upload su Carta di Obhecion.
Kico ta e rekisitonan di un Carta di Obhecion?
- Nomber y adres di e doño di e permiso. Si a e ta wordo representa door di un tercera persona e mester inclui e nomber y adres di e representante autorisa.
- Indica cua ta e desicion “Beschikking” riba cual e persona ta entrega un obhecion riba dje, door di entrega un copia di esaki hunto cu su Obhecion.
- E persona ta splica e motibonan pakico e no ta di acuerdo cu e desicion di DIMAS.
- Pone e fecha riba e Carta di Obhecion.
- Firma di e doño di e permiso of den caso cu e representante no ta un abogado cu ta inscribi na Hof, mester agrega un carta di apoderacion.
Clientenan cu manda nan carta di Obhecion di e forma correcto lo ricibi un email di confirmacion for di e departamento huridico di DIMAS. Pa mas informacion con pa entrega un Bezwaar/Obhecion/Appeal por bishita nos website www.dimasaruba.aw of pa entrega un bezwaar por direct na nos e-helpdesk riba nos website.


text:
Arion Wine Company recientemente tabatin e honor di ricibi Luis Torres, Director di Wine Education East pa e Constellation Academy of Wine. Torres a duna varios seminario informativo y entretenido tocante e combinacion di cuminda y biña, titula “E Liberacion di Cuminda y Biña.” E prome seminario, na Hyatt Regency Aruba Resort Spa & Casino, a inclui un total di 85 participante di e industria di cuminda y bebida riba e isla. Nan a disfruta di e oportunidad di purba biñanan cu ta cai bou di e bandera di Constellation Brands, cuminsando cu un variedad di biña blanco cu a inclui Kim Crawford Sauvignon Blanc, Relax Riesling y Estancia Chardonnay, sigui pa biñanan cora; Estancia Pinot Noir, Ravenswood Zinfandel “Old Vine,” Franciscan Estate Cabernet Sauvignon, y terminando cu un Fiorini Moscato dushi y burbujante. Cada biña a wordo combina cu cuminda of un ingrediente specifico, cual a varia di Salt & Vinegar Chips pa Saus Dushi di BBQ, mientras cu Torres a educa nan riba algun di e cumindanan mas importante pa scohe cu ta fungi como un “brug” ora di bebe biña. E di dos seminario a wordo ofreci na 25 studiante y miembro di e facultad di Estudio di Maneho di Hospitalidad y Turismo na e Universidad di Aruba. Ademas di disfruta di e combinacionnan di cuminda y biña, nan a siña tambe tocante e diferencianan entre custumbernan di come na Europa y na Merca, e cinco yabinan di biña: esta e acido, sucu, alcohol, oak y tannin; y e tres yabinan di cuminda: ingrediente, metodo di produccion y saus/condimento ademas di e platonan acompañante. Un orador dinamico y anima, Torres tin experencia extensivo den e suministro y distribucion di biña y a studia Tecnologia di Cuminda y Sciencia, ademas di tin 15 aña di experencia den e industria di restaurant, unda el a haci un stage na Charlie Trotter’s cu Master Sommelier Larry Stone, y a studia cu e Court of Master Sommeliers y The Wine and Spirits Education Trust. Na final di ambos seminario, tur hende a ricibi un certificado anunciando nan conocemento mas amplio di combinacionnan di cuminda y biña. Riba e portretnan por mira e participantenan disfrutando di e seminarionan cu a wordo ofreci pa Luis Torres y Arion Wine Company.
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


text: KRALENDIJK – Awe tabatin entrega di sertifikado pa un grupo di persona ku a sigui un kurso di guia pa turista. E kurso tabata guia pa e konosido Sue Felix i e asistente Brian Albus. Promé ku a hasi entrega di sertifikado na e kursistanan Felix a dirigí palabra pa e okashon. Entre otro el a konta kiko e grupo a siña, esta kon pa atendé ku turista. El a menshoná ku e grupo tabata tremendo, tur hende a uni traha huntu durante lèsnan. “Hopi importante e forma kon e hendenan a funshoná. Diferente persona ku no ta Boneriano huntu ku e yu di tera, a sigui e kurso ku éksito. Awor nan tin konosementu amplio pa atendé ku turista. Despues a papia Brian Albus e persona ku Sue a prepará pa kontinuá ku kurso pa guia pa turista. Albus a menshoná ku ta un plaser pa a atendé ku e grupo di kursista. “Kos a kuminsá kaminda tur hende tabata poko reserva i ku tempu nan a kustumbrá i bira un famia. Tur kos a kana dushi dushi manera ta bisa te final ku éksito.” Seguidamente a papia Jían Magdalena, kordinadó di kursonan di Forma. El a menshoná ku tabata notabel ku e kursistanan ta hopi interesá den e kurso i a logra pas’é ku éksito. Pa promé bes Felix i Fundashon FORMA a organisá e kurso huntu. Despues a pasa pa entrega di sertifikado pa kursistanan, e kurso ku a kuminsá for di 6 di sèptèmber 2019.


text:
E ministerio di Educacion di Afganistan a nenga cu tabata patras di e memorando reciente cu e prohibicion cu muchanan muhe 12 aña of pa canta den publico, culpando e cambio di departamento di Kabul di ministerio y su hefe local.
El afirma cu e mucha muhenan di 12 aña no por actua den ningun evento publico y cu canta den evento ta strictamente prohibi. El a bisa cu solamente maestronan por siña muchanan muhe di 12 aña pa musica.
E memorando a provoca un protesta na activista y provoca un campaña na rednan social conoci manera #IAmMySong, cuminsa pa Ahmad Sarmast, fundador di Instituto di Musica di Afganistan. E campaña a haya forsa ora cu muchanan tabata canta nan cantica favorito.
Vocero di ministerio, Najiba Arian a bisa cu mandatario a keda malintepreta cu e proposito di memorando y cu su obhetivo no tabata pa prohibi e cantamento, sino pa evita cu muchanan participa den evento publico cu por propoga e coronavirus.
A manda un memorando nobo, bisando cu e musica di den grupo ta prohibi pa motibo di pandemia. Afganistan a registra mas di 55.000 caso di e virus y 2451 morto, pero test ta inadecua y ta kere cu cifra real ta mas grandi.
E ministerio a bisa den un comunicado cu e ta comprometido pa duna sosten na derecho di educacion y derecho di tur studiante pa participa den programa cultural, artistico y deportivo. “E ministerio aki no tin intencion di restringui e derechonan legal y edcativo di studiantenan.”
Arian a bisa cu e memorando original no ta refleha e posicion oficial y politica di e ministerio. El a bisa cu a cuminsa un investigacion di ministerio na Kabul y nan hefe, Ahmed Zameer Gowara, responsabel di memorando.
Arian tambe a bisa cu si ta necesario, e ministerio di educacion tambe lo recuri na medida disciplinario. E memorando y e caos posterior ta produci ora cu activista pa derecho di hende muhe y grupo di sociedad civil ta lucha pa garantisa e avance fragil di derechonan humano cu a logra pa ultimo 20 aña na Afganistan.
For di invasion lidera pa Merca cu a laga cay e regimen taliban, y ta ocupa un luga central den e paz di combersacion entre gobienro di Kabul y taliban. Tambe ta mustra con e derecho di mucha muhe y hende muhe ta wordo menasa pa conservadornan di ambos banda di e conflicto.


text:
“Esaki ta prijs di likidacion,” Russ Dallen ta splica, cu ta socio di e firma di intermediacion financiero Caracas Capital Markets. “Esaki ta e tipo di operacion cu un persona ta realisa ora e sa cu finalmente e no ta bay paga su debenan, manera ora bo ta na punto di declara bancarota, pero un poco prome cu esey bo ta sali pa cumpra tur sorto di cos, cargando tur bo tarhetanan di credito te maximo.”
E bononan al portador, cu en esencia ta permiti un persona transporta $5,000 miyon anonimamente den un maletin, ta un instrumento actualmente mira masha poco biaha den mercadonan financiero, despues cu a descontinua nan na Merca y otros paisnan pasobra el a converti su mes den e instrumento perfecto pa labamento di placa y evasion fiscal.
E mmiho referencia conoci di e instrumentonan aki kizas tae bononan al portador Nakatomi, menciona den e pelicula “Hard to Kill’ cu Bruce Willis, unda e bandido, Hans Gruber, a spera di por scapa comodamente cu $640 miyon den un maleta.
“No por transporta $5,000 miyon den un maletin na biyete di $100,” Dallen a comenta. “Esaki ta e instrumento perfecto pa terorista di ficcion y, aparentemente tambe, pa e regimen Venezolano.”
E informacion disponible den mercado encuanto e emision priva di e bononan al portador pa e nacion ta scars, pero un di e datonan cu a duna di conoce a yama atencion di Dallen.
“Esaki ta e prome bono cu ta bisa cu Venezuela no mester ta un pais miembro di Fondo Monetario Internacional, y cu esey, riba su mes, no ta un evento di default,” e experto financiero acomenta, citando e informacion cu a aparece den e sistema di Bloomberg.
https://www.bondia24.com/venezuela-den-rumbo-di-grecia-buscando-placa/


text:
Aktualmente na Kòrsou nos ta usa BioNTech/Pfizer i Moderna.
A kuminsá e trayekto di bakunashon na Kòrsou, djárason 24 di febrüari 2021 i lo sigui bakuná komunidat te dia mester. Ademas di esei a kuminsá ku e trayekto di boostershot.
Durante e trayekto di bakunashon lo hasi uso di diferente lokalidat komo Sentro di Bakunashon. Aktualmente ta bakuná i booster solamente na Zakito, Piscaderaweg 49 ku sita òf komo ‘walk-in’.
Sentro di Bakunashon:
Zakito, Piscaderaweg 49
E Sentro di Bakunashon ta na departamento di ‘Infectiezziektebestrijding’ di G&GZ (antes GGD).
Ta bakuná i booster riba djaluna, djamars, djaweps i djabièrnè.
Orario: 08:00 pa 12:00 i di 13:30 pa 17:00.
Riba djárason e servisio di bakunashon mobil ta disponibel pa bishitá personanan na kama, esnan ku difikultat pa move i personanan den kas di kuido. Por yama 9345 pa un sita.
Tur hende ku ta deseá por bakuná. Ku eksepshon di:
– Persona ku alergia severo pa un di e komponentenan den e bakuna
Personanan ku e siguiente kondishonnan tambe por haña e bakuna:
– Asma
– Diabetes
– Obesidat
– Preshon haltu
– Malesa króniko
– Ta dialisá
– Problema ku kolesteròl
– Ta bebe remedi pa hasi sanger delegá (antistolling medicatie)
Kon ta registrá pa bakuná:
Por yama 9345 pa informashon i registro pa bakuná òf por klek akí pa bai na e portal digital pa registrá.
Helpdesk 9345 ta aksesibel di djaluna pa djaweps di 8’or di mainta pa 3’or di atardi i djabièrnè di 8’or di mainta pa 12’or di mèrdia. Yamada ta grátis!
Informashon tokante boostershot:
Tempu entre e promé (dos) bakuna i e booster shot
Mester tuma e boostershot un mínimo di 3 luna despues di a risibí e delaster (dos) bakuna. Bo a haña Corona despues di a risibí bo (dos) bakuna(nan)? E ora ei bo mester konta 3 luna entre e momento ku bo a keda kontagiá ku Corona i ora ta bai tuma e boostershot.
Diferensia entre e di tres prek i e boostershot
E di tres (prek di) bakuna ta pa personanan ku tin problema ku nan mekanismo di defensa (p.e. pashèntnan ku un sistema inmunológiko defisiente) komo parti di nan bakunashon básiko. Sierto di e pashèntnan akí mester di e di tres bakuna pa por ta bon protehá kontra malesa severo òf morto pa motibu di Corona. Pero tin sierto pashènt tambe ku ainda no lo ta bon protehá kontra di COVID-19 despues di a risibí e di tres bakuna. Serka ken esaki lo ta e kaso no ta fásil pa premirá. Por risibí e di tres bakuna solamente pa medio di un karta di e dòkter ku ta trata bo òf spesialista.
Pa mayoria di e otro personanan e bakunashon básiko ta konsistí di 1 òf 2 prek. Esaki ya ta duna bo un protekshon optimal segun e tempu ku e bakuna tin su efekto. Esaki ta pone ku e di tres prek pa pashèntnan ku un sistema inmunológiko defisiente ta desviá un poko for di e boostershot pa restu di hende.
Boostershot den forma di e bakuna di mRNA
Tur persona ku ta bini na remarke pa un boostershot lo risibí esaki den forma di e bakuna di mRNA: BioNTech/Pfizer. Esaki fuera di e tipo di bakuna ku bo a risibí anteriormente.
Boostershot i prueba di bakunashon
Bo prueba di bakunashon i DCC por lo pronto ta keda vigente ounke bo risibí un boostershot. Esaki por kambia den futuro.
Bo tin kualke pregunta òf bo tin duda? Kòmbersá ku bo dòkter di kas.
Karchi di bakuna
Definishon di persona kompletamente bakuná
Ta konsiderá un persona kompletamente bakuná, si den su karchi di bakunashon tin: Dos (2) steker di bakunashon huntu ku badgenummer i paraf di GMN òf Un (1) steker di bakunashon huntu ku badgenummer i paraf di GMN; adishonalmente e persona akí tin un anotashon ku ta indiká ku e ta kompletamente bakuná debí na un infekshon resien di COVID-19.
Tur hende ku tin un karchi di bakunashon di Kòrsou, por traha un prueba digital (DCC) ku un QR-code. Esaki ta konta komo prueba ora bo ke drenta un evento di riesgo haltu òf pa biaha bai un otro pais. Klek aki pa traha bo DCC.
© 2022 BIBANDO | Gobièrnu di Kòrsou | Privacy Policy | Cookie Policy


text:
Santa Cruz: Diabierna atardi e persona Renald Jose Dirksen a sali for di su cas na Papilon y te diasabra atardi e no a regresa su cas. Su famia ta hopi precupa paso segun nan ta bisa no tin niun motibo pa e keda asina hopi ora pafo di cas y no ta su custumber tampoco.
Renald Jose Dirksen ta naci na aña 1978 y tabata bisti cu un flanel blanco di e partido politico MEP na momento cu ela bandona su cas. Ayera ela bisa su famia cu e ta biniendo cas pero te den e oranan di diasabra atardi e no a yega cas ainda.
E famia a pidi asistencia di polis pa yudanan buska nan ser keri y ta pidi pueblo en general ken por a mir’e of tabata tin contacto cu ne ayeranochi of awe durante di dia pa porfabor avisa autoridad of famia.
Renald ta core un Mitsubishi Lancer cora kima aña 1999 y e bumper ta blanco, riba e auto tabata tin sticker di MEP, e plaachi number di e auto ta A 24608.
Un biaha mas famia ta pidi pa ken cu por sa di e paradero di nan ser keri pa por fabor avisa un familiar of autoridad mas liher cu ta posibel. E famia ta pasando den oranan di angustia paso nan no sa unda Renald a keda.


text:
Resultado di Liga MCB pa wikènt di 19 – 21 di aprel
WILLEMSTAD – Manera ta kustumber di tur wikènt, futbòl promé divishon a kontinuá ku su partido nan. Un biaha mas tabata tin sinku partido plania pa wikènt aki kuminsando riba djabièrnè i terminando ku e ultimo partido djadumingu. Tur partido a wòrdu hunga den Stadion Ergilio Hato.
Djabièrnè mitar di nuebe di anochi tabata tin e promé partido ora ku Sithoc a enfrentá e ekipo di Vesta. Vesta a drenta e ku un partido gana i tres punto despues di gana un protesta ku nan a entrega siman pasa. Di otro banda Sithoc a bin buska su di dos viktoria di temporada. E ekipo di Sithoc a logra esaki saliendo di e porta grandi ku skor di 2-1 riba Vesta. Ku e viktoria aki Sithoc ta keda na di kuater lugá riba tabla ku ocho punto. Vesta ku su tres punto nan ta keda na di nuebe lugá riba tabla di posishon.
Djasabra tabata tin dos partido, kuminsando 7’or di anochi ku e partido entre Centro Dominguito i Hubentut Fortuna. Hubentut Fortuna a bin buska un viktoria pa asina kompensá pa e tres punto nan ku nan a pèrdè den e protesta entrega pa e ekipo di Vesta siman pasa. Centro Dominguito a sali viktorioso, blankeando Hubentut Fortuna ku sinku gol. Ku e viktoria aki Centro Dominguito ta pasa pa dominá e tabla di posishon. Dominguito ta empatá na punto ku Jong Holland pero ta haña e promé lugá pa motibu di diferensia di gol.
E di dos partido di djasabra a kuminsá 9’or di anochi entre Undeba i Victory Boys. Victory Boys a drenta e partido ku tres punto i Undeba ku dos punto. Ambos ekipo a bin buska e viktoria pa mehorá nan posishon riba tabla di posishon. Ku un blankeo di dos gol Undeba a bai ku e tres punto pa asina subi bai na di seis lugá riba e tabla di posishon. Victory Boys a keda den bòm di e tabla ku tres punto.
Djadumingu tabata tin e ultimo dos partido nan di e wikènt. E promé partido di djadumingu tabata entre Jong Holland i SUBT pa 5’or di atardi. SUBT tabata tin ocho punto i por a kita Jong Holland for di kabes di tabla di posishon ku un viktoria. Pero ambos ekipo a disidí di hasi bon i empatá na sero gol. Ku e empate aki Jong Holland ta keda empatá ku Centro Dominguito ku 11 punto riba tabla di posishon, pero nan ta pèrdè e liderazgo di e tabla pa motibu di diferensia di gol.
E ultimo partido tabata 7’or di anochi entre Centro Barber i Jong Colombia. Jong Colombia a bin buska nan promé viktoria di temporada. Jong Colombia no ta logra esaki i ambos ekipo ta bai kas ku un punto despues di empatá na dos gol.


text:
WILLEMSTAD — Federashon Biyar Korsou wikent ultimo, dianan 30 di april y prome di mei , a organisa otro evento ku a konta ku partisipashon di 27 biyardista. E biaha tabata turno di e disiplina di bola 8 .
Bon partidonan , jena ku tirunan eksepshonal a keda presenta pa e fanatikonan ku tabata presente. Den e ultimo partidonan di e buelta di ganador , Gio Ariza a kai vensi kontra Gemajel Rol ku skor di 6 pa 5 y Fauzi Halaby ta gana Sybren Boekhoudt 6 pa 4.
Den e prome partido di semifinal Rol ta gana Halaby 6 pa 4 y pasa pa final. Den buelta di perdedor Fauzi Halabi ta bini duru bek y ta sali viktorioso kontra Boekhoudt ku skor di 6 pa 3 y pasa pa final. Den e partido final Halaby a bin pa tuma revancha kontra di Rol y ta duna tremendo partido y ta bai ku e titulo , skor final 7 pa 3.
E evento aki tabata patrosina pa Montana Bierhuis y House of Billiard Play. Aki ta sigi e resultadonan ofishal. Empata na puesto 5 Michael Arvelo y Gio Ariza , puesto 4 Jeffrey Nieuwenhuijzen , puesto 3 Sybren Boekhoudt , supkampion Gemajel Rol y kampion Fauzi Halaby . Pa e fin di luna aki Febiko tin programa e disiplina di bola.
WILLEMSTAD — Awe nos ta presenta na boso nos fanatiko nan di Royal Scorpions i beisbol en general un parti mas di nos puzzle pa kaba di kompleta e team ku nos a bin ta forma pa asina nos lo por kompeti den e kampionato di liga Dobel A di FEBEKO.
Frensly Leito, djis menshonando su nomber so mi kurpa ta kue kippevel. Manera hopi sa kaba Frensly tabata tin liga Dobel A domina temporado ku e tabata forma parti di Marchena Braves i tambe kon bon trabou e la hasi partisipando den Selekshon di Korsou anja pasa na e torneo di Caribbean Cup, kaminda ku Korsou a gana e titulo maximo i laga nos no keda sin menshona e hazanja ku Frensly ta hasiendo na e momentu nan aki na College aya na Merka, kaminda e ta kibrando record nan di skol den area picheo.
Pa nos di Royal Scorpion ta un plaser enorme di por tine komo parti di nos organisashon i nos por sigura nos fanatikada ku nos ta kasi kla pa temporada 2022.
WILLEMSTAD — Federashon Futbòl Kòrsou a anunsia ku Sr. Ramiro Griffith ta e presidente nobo di FFK miéntras Eric Fraay i Sendie Ortela a keda elegí komo delegadonan pa representá ekiponan di Liga MCB Segundo i Terser Divishon.
WILLEMSTAD — Aña pasá nos selekshon nashonal femenino kategoria U-17 a terminá komo number 1 den su pul i a klasifiká pa e segundo buèlta di e CONCACAF Women’s U-17 Championship. P’esei nos selekshon ta rumbo pa Repúblika Dominikana pa enfrentá sea Merka òf Costa Rica (dependiendo di nan resultado awe) durante nos kompromiso di e segundo buèlta di a kampionato aki. Nos partido lo tuma lugá 30 di aprel pa 4’or di atardi den Stadion Cristóbal Panamerican aya na Repúblika Dominikana.
Nos selekshon di dama kategoria U-17 ya tin algun siman ta preparando i ta praktiká pa saka kara di Kòrsou un biaha mas. Un grupo di 19 hungadó ta forma parti di nos selekshon nashonal femenino kategoria U-17. E hungadónan aki ta hungadónan aktivo den Kampionato Femenino pero tambe tin 2 hungadó residensiá na Hulanda i Boneiru ku a bin pa reforsá nos selekshon.
E selekshon a wòrdu dirigí pa Sr. Reynold Mercera ku ta wòrdu asistí pa
Sr. Heinrich Roojer komo asistente tékniko i Sr. Pablo Mark Alomá komo entrenadó di portero. Sra. Dianne Winklaar huntu ku Sra. Denice Linger Berggraaf ta e masahistanan miéntras dòkter Eartha Helstone tambe ta kompañá e selekshon.
E hefe di delegashon ta Sra. Fabi Constansia, miembro di direktiva di FFK.
E siguiente hungadónan ta forma parti di nos selekshon;
-
- Rushaviana Petronilia (Jong Holland)
- Deyanisha Dorcas (Hubentut Fortuna)
- Charnainelys Andrea (Vesta)
- Julainy Fanijten Thielman (Wishi Marchena)
- Gervionna Martina (Jong Colombia)
- Ludmarie Flaneur (Xerxes DZB, Hulanda)
- Lygaira Pieters (Atletico Tera Cora, Boneiru)
- Raëngely Keller (Excellence School)
- Queen-Jelly Alexandre (Vesta)
- Gionella Calvenhoven (Vesta)
- Soerianieh Nucatia (Excellence School)
- Kaaisha Constansia (Excellence School)
- Kishana Mathilda (Jong Holland)
- Aukje Moerdijk (Inter Willemstad)
- Queennaily Geertruida (Jong Holland)
- Caelyn Hodge (Excellence School)
- Kyra Martie (Excellence School)
- Lisa Pasman (Excellence School)
- Shoniqca Olaria (Excellence School)
Preparashonnan ta kanando den ful swing pa nos damanan ku lo biaha próksimamente pa Repúblika Dominikana pa nos kompromiso durante e segundo buèlta di e CONCACAF Women’s U-17 Championship.
WILLEMSTAD — Tur aña KNVB ku UEFA ta brinda oportunidat na entrenadónan femenino di Sürnam, Aruba, Boneiru, Kòrsou i Sint Maarten pa siguí kursonan pa siguí desaroyá nan abilidatnan futbolístiko. E biaha aki FFB ta tin e oportunidat pa organisá UEFA Assist Dutch Caribbean 2022 ku a tuma lugá di 16 pa 23 di aprel. Rignalda Hooi, Merrydiën Martina i Suryli Ipcedencia a biaha pa Boneiru pa partisipá na e kurso aki ku e meta pa ampliá nan konosementu di futbòl i pone den praktiká tur loke nan a siña pa engrandesé futbòl femenino aki na Kòrsou.
E kurso aki a tuma lugá di mainta pa atardi na un skol na Rincon i e tabata repartí den 2 parti. Parti mainta tur kursista tabata haña e parti teorétiko ku presentashonnan di Powerpoint. Parti atardi ta tin e parti práktiko ku un grupo di 49 hungadó femenino di Boneiru entre 9 pa 13 aña ku tambe a partisipá na e kurso p’asina pone den praktiká loke a duna durante e kurso. Tambe nan mester a hasi diferente tareanan den grupo i por último organisá un torneo, harma vèlt, analisá trainingnan i duna puntuashon na e hungadónan abase di nan prestashon.
Un total di 20 kursista a partisipá na e kurso aki ku a resultá un éksito.
Tur e kursistanan tabata di opinion ku e kurso tabata hopi interesante i bon hinká den otro pasó despues di e parti teorétiko, nan tabata pone den práktika tur loke nan a siña, riba e mesun dia pa despues evaluá e kosnan ku a bai ménos bon. Tambe tabata algu hopi grandi pa por a konosé e legendario Johan Neeskens personal i a tuma lès serka 2 di e mihó entrenadónan na Hulanda ku ta Henriette de Reus i Corina Dekker.
Pues nan ta tin un eksperensia úniko i hopi informativo.
Awor futbòl femenino ta konta ku 3 entrenadó bon prepará pa siguí desaroyá nos damanan i yuda engrandesé futbòl femenino aki na Kòrsou.
FFK ta felisitá tur e entrenadónan aki ku nan diploma di UEFA Assist Dutch Caribbean 2022!
WILLEMSTAD — Djadumingu 24 di aprel 2022, ‘Curacao Youth Chess Institute’ a organisá su torneo anual di ahedres e biaha aki pa e kategoria hubenil. E kategoria hubenil (óf U18) ta konsisti di hobenan ahedresista ku durante aña 2022 ta kumpli 18 aña di edat of menos.
E talento Miguel Ramos kende lo bai kumpli 13 aña den 2022 a demonstra su habilidatnan ku ela desaroya atraves di tempu i logra derota tur 5 kontrinkante ku ela enfrenta.
Miguel Ramos a kaba e torneo ku un skor perfekto ounke ta tin diferente ahedresista fuerte entre e 22 partisipantenan. Na di dos i di tres luga a termina Dylan Léañez i Dianthely Pourier tur dos ku kuater punto. Ta bon pa menshona ku Daniel Léañez tambe a skor 4 punto, pero e programa di pareo digital a indika ku basa riba punto di resistensia Daniel a keda na di kuater luga.
E hoben ahedresistanan a bataya fuerte durante weganan sumamente interesante i e skornan a resulta hopi perta, mirando ku e diferensia entre e puesto nr. 2 puesto i e finalista nr. 11 ta solamente 1 punto. E resultadonan final tabata lo siguiente.
Ganadónan di trofeo ‘Overall’:
- Miguel Ramos 5 punto
- Dylan Léañez 4 punto
- Dianthely Pourier 4 punto
Ganadónan di medaya den kategorianan di edat:
- U14 Miguel Ramos
- U16 Dylan Léañez
- U18 Gabrielle Winklaar
Curacao Youth Chess Institute ta satisfecho kon e torneo hubenil a kana i ta anima tur ahedresista hoben pa prepara pa e proksimo evento ku ta e torneo eskolar 5 di yuni binidero.
WILLEMSTAD — Manera grandi nan ta bisa priminti ta debe i Royal Scorpions sigur lo soru di kumpli ku tur loke e priminti. Pesei awe nos ta presenta na boso nos fanatiko nan otro gran prospekto di Korsou ku a firma ku nos.
Awe nos ta presenta na boso Arjun Huerta. Arjun sigur no ta deskonosi pa pueblo di Korsou i sigur no pa siguido nan di Béisbol, mirando ku for edad nan yong Arjun a bin ta forma parti di selekshon di pariba i den varios liga di Little League. Aktualmente Arjun ta sakando kara di Korsou, den divishon 1 di college aya na Merka. Pero komo su kurason ta bati pa Korsou, Arjun a asepta pa join nos organisashon den e kampionato di liga Dobel A di FEBEKO.
Nos sigur ta sumamente orguyoso di por tin Arjun den nos organisashon i ta ansioso pa ku e kampionato aki.
Nos ke invita tur fanatiko i miembro di Royal Scorpions pa sigui nos riba nos red nan social i keda pendiente pa mas informashon, anunsio i varios tremendo aktividat ku tin den tapara pa tur fanatiko i miembro.
WILLEMSTAD — Ta ku grato plaser nos por anunsiá ku e mantenshon di tantu e mastnan komo e sistema di iluminashon den Tio Daou Ballpark a inisiá.
Ta trata aki di un total di 6 mast di iluminashon di entre 24 i 27 meter ku lo risibí e mantenshon nesesario i di kua lo probechá pa kambia tambe tur e peranan LED ku ta kimá den nan.
E mesun kompania ku a instalá e sistema di iluminashon ta enkargá tambe ku e mantenshon aki ku ta keda realisá kada pasa kuater pa sinku aña.
Ta apliká e sistema di mantenshon aki pa evitá ku e mastnan ta deteriorá demasiado i pone ku mester desmantelá esaki den su totalidat pa por hasi e mantenshon nesesario i konsekuentemente lo hasi e trabounan i e gastunan muchu mas grandi.
Mester remarká ku e trabounan lo ta kla pa e kampionato di beisbòl little league i su serinan di playoff por tuma lugá. Meskos ta konta tambe pa e kampionatonan di beisbòl hubenil, klase A i dòbel A ku lo mira akshon den un sistema di iluminashon kompletamente renobá.
E famoso evento di tur fin di aña ‘baseball week’, ku ta konta ku partisipashon di mayoria di nos peloteronan profeshonal, tambe ta tuma lugá den Tio Daou Ballpark.
Un primisia tambe ta e echo ku e federashon di beisbòl di Hulanda, KNBSB, tambe ta planiando algun evento relashoná ku e posibel prospektonan i e selekshon di beisbòl di Hulanda ku ta tuma lugá den Tio Daou Ballpark.
Pues sigur lo bira un aña kargá ku basta aktividat atrobe despues di dos aña di no muchu aktividat pa loke ta e deporte di beisbòl. Un danki na tur e patrosinadornan i tambe e boluntarionan ku a i ta dunando un man konstantemente pa nos por mantené Tio Daou Ballpark den óptimo kondishon.
WILLEMSTAD — Manera ya ta konosí den e lunanan benidero nos selekshon nashonal lo tin algun partido sumamente importante na kaminda. Despues ku nos selekshon ta tin algun luna inaktivo, direktiva di Federashon Futbòl Kòrsou huntu ku e departamento tékniko a bin ta traha duru p’asina yega na un kuerpo tékniko pa dirigí nos selekshon nashonal durante nos próksimo kompromisonan.
Durante vários dia di entrevista ku diferente kandidato ku hopi potensial pa bira e próksimo direktor tékniko di nos selekshon nashonal, FFK a yega na e siguiente konstelashon ku lo dirigí nos selekshon durante nos próksimo kompromisonan.
WILLEMSTAD — Den fin di siman ku ta tras di lomba klup di atletismo The Eagles, den estrecho kooperashon ku Curaçaose Atletiek Bond (CAB), a organisá su di 4 edishon di kareda di pista na stadion Ergilio Hato titulá “The Eagles Championship”. Un kantidat grandi di 190 atleta di 8 klup di atletismo a kompetí den e evento grandi aki. Mayoria atleta tabata di Kòrsou pero tabatin partisipashon individual tambe di tres atleta di Bèlgika i un atleta di Boneiru.
The Eagles por mira bèk riba un kompetensia sumamente eksitoso, ku 9 rèkert nashonal nobo den atletismo di atletanan di diferente klup. Asina The Eagles huntu CAB ta siguí engrandesé e deporte di atletismo na Kòrsou, ku bon yudansa di boluntarionan i spònsernan di e evento (RBC i Sportspot Sta. Maria). The Eagles ta gradisí CAB i tur spònser, boluntario, ofisialnan, atleta i klup pa nan partisipashon i kontribushon kual tabata hopi importante pa e kompetensia aki bira un éksito. Entre e boluntarionan tabatin mayornan di atletanan i Brigada di Siguridat kualnan a hasi un hopi bon trabou.
The Eagles mes a disfrutá di un tremendo prestashon di su mes atletanan ku a gana 30 medaya en total durante e evento. Entre esakinan tin Jeronn-Jeevan Tilé ku a destaká ku 5 medaya di oro i ku a kibra 3 rèkert nashonal di U11. Zion Sambo (U15) tambe a gana 3 medaya di oro. Aldrich Jack (Senioren), Tyler Otto (U17) i Rivka Goede (U17) a gana 2 medaya di oro kada unu den eventonan ku tabatin 3 atleta of mas kompetiendo. Tambe tabatin medaya di oro pa Elgemar Laker i Milicent Lauffer. The Eagles ta felisitá tur su atletanan pa nan partisipashon i prestashon, tantu esnan ku a gana medaya komo esnan ku no a gana medaya.